cyanic-selkie/wikianc huggingface dataset:
ঢাকা বিশ্ববিদ্যালয়ের ইতিহাস
প্রতিবন্ধকতা
ভারতের ভাইসরয় লর্ড হার্ডিঞ্জ তার ঢাকা সফর শেষে কলকাতা প্রত্যাবর্তন করলে ১৯১২ সালের ১৬ই ফেব্রুয়ারি ড. রাসবিহারী ঘোষের নেতৃত্বে একটি প্রতিনিধি দল তার সাথে সাক্ষাৎ করেন এবং ঢাকায় বিশ্ববিদ্যালয় স্থাপনের বিরোধিতামূলক একটি স্মারকলিপি পেশ করেন। ঢাকা বিশ্ববিদ্যালয় প্রতিষ্ঠার সবচেয়ে বিরোধী ছিলেন কলকাতা বিশ্ববিদ্যালয়ের উপাচার্য স্যার আশুতোষ মুখোপাধ্যায় আর রাজনীতিক সুরেন্দ্রনাথ ব্যানার্জী। হার্ডিঞ্জ আশুতোষ মুখোপাধ্যায়ের কাছে ঢাকা বিশ্ববিদ্যালয় স্থাপনের বিরোধিতা থেকে বিরত থাকার মূল্য জানতে চান। মুখোপাধ্যায় কলকাতা বিশ্ববিদ্যালয়ের জন্য চারটি নতুন অধ্যাপক পদ সৃষ্টির বিনিময়ে তার বিরোধিতার অবসান করেছিলেন। ড. রমেশচন্দ্র মজুমদার তার আত্মস্মৃতিতে লিখেছিলেন ১৯১৯ সালের নতুন আইন অনুসারে বাংলার শিক্ষামন্ত্রী প্রভাসচন্দ্র মিত্র শিক্ষকদের বেতন কমানোর নির্দেশ দেন। ঢাকা বিশ্ববিদ্যালয প্রতিষ্ঠার সময় রিজার্ভ ফান্ডে পঞ্চাশ লক্ষ টাকা ছিল। বাংলা সরকার ঢাকা বিশ্ববিদ্যালয়কে প্রদত্ত সরকারি ভবন বাবদ সেগুলো কেটে নেয় এবং বিশ্ববিদ্যালয়ের জন্য প্রতিবছর মাত্র পাঁচ লক্ষ টাকা বরাদ্দ করে। ফলে শিক্ষকদের বেতন কমিয়ে দিতে হয়।
ব্রুনাই
বুৎপত্তি
স্থানীয় ইতিহাসগ্রন্থ অনুসারে, ব্রুনাই আওয়াং অলক বেতাতার দ্বারা প্রতিষ্ঠিত হয়েছিল, পরবর্তীকালে সুলতান মুহাম্মদ শাহ, ১৪০০ খ্রিস্টাব্দের দিকে রাজত্ব করেছিলেন। তিনি টেম্বুরং জেলার গারাং থেকে ব্রুনাই নদীর মোহনায় আসেন এবং ব্রুনাই আবিষ্কার করেন। কিংবদন্তি অনুসারে, অবতরণ করার সময় তিনি চিৎকার করে বলেছিলেন, বারু না (আসলভাবে অনুবাদ করা হয়েছে "এটাই!" বা "সেখানে"), যেখান থেকে "ব্রুনাই " নামটি এসেছে।  তিনি ছিলেন ব্রুনাইয়ের প্রথম মুসলিম শাসক। মুসলিম বলকিয়া রাজবংশের অধীনে ব্রূনিয়ান সাম্রাজ্যের উত্থানের আগে, ব্রুনাই বৌদ্ধ শাসকদের অধীনে ছিল বলে মনে করা হয়।
ঢাকা বিশ্ববিদ্যালয়ের ইতিহাস
প্রতিবন্ধকতা
কথাসাহিত্যিক ও প্রাবন্ধিক কুলদা রায় বলেন তিন ধরনের লোকজন ঢাকা বিশ্ববিদ্যালয় প্রতিষ্ঠার বিরোধিতা করেছিলেন। প্রথম শ্রেণি হল পশ্চিমবঙ্গের একদল মুসলমান, যারা মনে করেছিল ঢাকায় বিশ্ববিদ্যালয় প্রতিষ্ঠিত হলে তাদের কোন লাভ নেই, বরং এতে পূর্ববঙ্গের মুসলমানরাই সুবিধা ভোগ করবে। দ্বিতীয় শ্রেণি হল পশ্চিমবঙ্গের সেই সকল মুসলমান, যারা পূর্ববঙ্গে বিশ্ববিদ্যালয় প্রতিষ্ঠার চেয়ে পশ্চিমবঙ্গে প্রাথমিক ও উচ্চ বিদ্যালয় প্রতিষ্ঠায় গুরুত্ব আরোপ করেন। ঢাকায় বিশ্ববিদ্যালয় প্রতিষ্ঠা হলে মুসলমানদের জন্য বরাদ্দকৃত সরকারি বাজেটের পরিমাণ কমে যাবে এবং অর্থের অভাবে পশ্চিমবঙ্গের প্রাথমিক ও উচ্চবিদ্যালয়গুলো বন্ধ হয়ে যাবে। তৃতীয় শ্রেণি ছিল পশ্চিমবঙ্গের হিন্দু সম্প্রদায়, যারা মনে করেছিল ঢাকায় বিশ্ববিদ্যালয় প্রতিষ্ঠার ফলে কলকাতা বিশ্ববিদ্যালয়ের বরাদ্দকৃত বাজেট কমে যাবে।
ব্রুনাই
বুৎপত্তি
সম্ভবত সংস্কৃত শব্দ " varuṇ " ( वरुण ) দ্বারা প্রভাবিত হয়ে ১৪ শতকে এর নামকরণ করা হয়েছিল "বরুণই" ), যার অর্থ "নাবিক"। " বোর্নিও " শব্দটি একই উৎসের। দেশটির পুরো নাম, Negara Brunei Darussalam। Darussalam ( دار السلام ) মানে "শান্তির আবাস", আর নেগরা মানে "দেশ" মালয় ভাষায়। মালয় সরকারি নাম, "ব্রুনাই দারুসসালাম" এর একটি সংক্ষিপ্ত সংস্করণও সাধারণ ব্যবহারে প্রবেশ করেছে, বিশেষ করে সরকারি প্রসঙ্গে, এবং এটি জাতিসংঘের বিশেষজ্ঞদের ভৌগোলিক নামের ভৌগোলিক ডাটাবেসে উপস্থিত রয়েছে, পাশাপাশি সরকারি ভাবে আসিয়ানে এর তালিকায়। এবং কমনওয়েলথ
ঢাকা বিশ্ববিদ্যালয়ের ইতিহাস
প্রতিবন্ধকতা
রবীন্দ্রনাথ ঠাকুরের বিরোধিতা সম্পর্কে সৈয়দ আবুল মকসুদ তাঁর ঢাকা বিশ্ববিদ্যালয়ে ও বাংলাদেশের উচ্চশিক্ষা বই এ লিখেছেন "শ্রেণিস্বার্থে রবীন্দ্রনাথও ছিলেন কার্জনের ওপর অতি ক্ষুব্ধ। কার্জনের উচ্চশিক্ষাসংক্রান্ত মন্তব্যের তীব্র বিরূপ প্রতিক্রিয়া দেখা দেয় কলকাতার হিন্দু সমাজে। তাতে রবীন্দ্রনাথও অংশগ্রহণ করেন। তিনি যে প্রতিক্রিয়া প্রকাশ করেন,তাতে কিছু ছিল যুক্তি, বেশির ভাগই ছিল আবেগ এবং কিছু ছিল ক্ষোভ"। বিশ্ববিদ্যালয়ের বাংলা বিভাগের অধ্যাপক বিশ্বজিৎ ঘোষ এক সাক্ষাৎকারে বলেন " কেউ কেউ কোনো প্রমাণ উপস্থিত না করেই লিখিতভাবে জানাচ্ছেন যে, ১৯১২ খ্রিষ্টাব্দের ২৮ মার্চ কলকাতায় গড়ের মাঠে রবীন্দ্রনাথের সভাপতিত্বে এক বিরাট জনসভা হয়। ও রকম একটি সভা অনুষ্ঠিত হয়েছিল বটে, কিন্তু তাতে রবীন্দ্রনাথের উপস্থিতি ছিল অসম্ভব, কেননা সেদিন তিনি কলকাতাতেই ছিলেন না।" ঢাকা বিশ্ববিদ্যালয়ের শিক্ষক এবং গবেষক তৌহিদুল হক বলছিলেন " ঢাকা বিশ্ববিদ্যালয় প্রতিষ্ঠার ক্ষেত্রে যে তিন শ্রেণির মানুষ বিরোধিতা করেছিলেন তাদের মধ্যে আমরা রবীন্দ্রনাথকে তৃতীয় কাতারে রাখতে চাই। কারণ তারা ছিলেন পশ্চিমবঙ্গের উচ্চবর্ণের কিছু হিন্দু সমাজ। তাঁদের সাথে বিশেষ করে কোলকাতা বিশ্ববিদ্যালয়ের উপাচার্য স্যার আশুতোষ মুখোপাধ্যায় আর রাজনীতিক সুরেন্দ্রনাথ ব্যানার্জীর সাথে রবীন্দ্রনাথের একাধিকবার বৈঠক,আলোচনা হয়েছে শিলাইদহ যাওয়ার আগেও।এ থেকে আমরা অনুধাবন করতে চাই সেখানে পূর্ববঙ্গের সার্বিক উন্নতি নিয়ে তাদের মধ্যে আলোচনা হতে পারে। তবে এরও কোন স্পষ্ট তথ্য প্রমাণ নেই"।
যাই হোক, ঢাকা বিশ্ববিদ্যালয় প্রতিষ্ঠার সময় পূর্ব বঙ্গের বিভিন্ন বিশিষ্ট ব্যক্তি ও শিক্ষাবিদ নানাপ্রকার প্রতিকূলতা অতিক্রম করতে বিশেষ ভূমিকা পালন করেন। বিশেষভাবে উল্লেখযোগ্য ঢাকার নবাব নবাব স্যার সলিমুল্লাহ। কিন্তু, হঠাৎ করে ১৯১৫ সালে নবাব সলিমুল্লাহের মৃত্যু ঘটলে নবাব সৈয়দ নওয়াব আলী চৌধুরী এই দায়িত্বভার গ্রহণ করেন। অন্যান্যদের মধ্যে উল্লেখযোগ্য ছিলেন আবুল কাশেম ফজলুল হক। পূর্ববঙ্গের হিন্দুরাও এই বিশ্ববিদ্যালয় প্রতিষ্ঠায় সমর্থন দেন, তন্মধ্যে অন্যতম ছিলেন ঢাকার বালিয়াটির জমিদার। তার পিতা জগন্নাথ রায় চৌধুরীর নামে জগন্নাথ হলের নামকরণ করা হয়।
ব্রুনাই
বুৎপত্তি
ব্রুনাই সম্পর্কে পশ্চিমের প্রথম নথিভুক্ত নথিটি লুডোভিকো ডি ভার্থেমা নামে একজন ইতালীয় দ্বারা, যিনি আরও বলেছিলেন যে "মলুকু দ্বীপপুঞ্জে যে লোকেদের সাথে তার দেখা হয়েছিল তার চেয়ে ব্রুনিয়ার লোকদের ত্বকের রঙ ফর্সা"। ১৫৫০ সালে তার লিখিত নথি থেকে :
রমাতোষ সরকার
কর্মজীবন
প্রথমে কর্মজীবন শুরু করেন হাওড়ার নরসিংহ দত্ত কলেজে ও পরে সেন্ট পলস্ কলেজে অধ্যাপনা দিয়ে । ১৯৬২ খ্রিস্টাব্দে এশিয়ার বৃহত্তম তথা বিশ্বের দ্বিতীয় প্ল্যানেটরিয়াম বিডলা তারামণ্ডল (বর্তমানে এম. পি. বিড়লা তারামণ্ডল )    স্থাপিত হলে সেখানে তিনি লেকচারার হিসেবে যোগ দেন এবং  যোগদান করার সাথে সাথেই সাধারণ মানুষকে বিশেষ করে ছাত্র-ছাত্রীদের  বিজ্ঞানমনস্ক করে গড়ে তোলার জন্য চালু করেন ‘ফ্রি ইভিনিং কোর্স অফ অ্যাস্ট্রোনমি’।
বিজ্ঞান সাধনা ও বাংলা ভাষায় বিজ্ঞানচর্চা ও প্রসার
স্কুলে ছাত্রাবস্থায় রমাতোষ সরকার কিশোর কবি সুকান্ত ভট্টাচার্যের সংস্পর্শে আসেন এবং সুকান্তের পরিচালিত 'কিশোর বাহিনী' র সঙ্গে সক্রিয়ভাবে যুক্ত হন। জাতীয়তাবাদী পরিবারে জন্ম হলেও কিশোর কবির প্রভাব সেই সাথে মার্কসিস্ট স্টাডি ক্লাবে দেবীপ্রসাদ চট্টাপাধ্যায় ও সুশোভন সরকার প্রমুখের সান্নিধ্য তার চিন্তাজগতে সাম্যবাদী চেতনার বাতাবরণ সৃষ্টি করে তা তার মধ্যে আমৃত্যু অটুট ছিল। আর সেই সাথে তার বিজ্ঞান সাধনার পিছনে বিজ্ঞানাচার্য  সত্যেন্দ্রনাথ বসু ও  মেঘনাদ সাহার প্রেরণা ও শুভেচ্ছা ছিল বিশেষভাবে উল্লেখযোগ্য । বিজ্ঞানাচার্যের তিনি বাংলাভাষায় বিজ্ঞান প্রচারকে জীবনের ব্রত হিসাবে গ্রহণ করেছিলেন । বঙ্গীয় বিজ্ঞান পরিষদের সঙ্গে তার তরুণ বয়স থেকেই যোগাযোগ । বাংলা ভাষায় বিজ্ঞান প্রচারের জন্য সহজ সরল ও সাবলীল গদ্যে    সাহিত্য আকাদেমির 'প্রবন্ধ' পত্রিকায় প্রবন্ধ লেখা শুরু হয়।  বই লেখাও শুরু করেন । তার জ্যোতির্বিজ্ঞানের বইগুলির মধ্যে উল্লেখযোগ্য- তবে, বিজ্ঞানতাপস রামেন্দ্রসুন্দর ত্রিবেদীর জীবনীগ্রন্থ লিখেছেন ইংরাজীতে। শেষের দিকে তার  চর্চার বিষয় ছিল বিজ্ঞানের ইতিহাস - তার মধ্যে প্রত্নজোতির্বিজ্ঞান নিয়েই শেষ পর্যন্ত গবেষণা চালিয়ে গেছেন ।
সম্মাননা
বাংলাভাষায় বিজ্ঞান চর্চার অবদানের জন্য তিনি পশ্চিমবঙ্গ সরকারের 'সত্যেন্দ্রনাথ বসু পুরস্কার' ও বঙ্গীয় বিজ্ঞান পরিষদের 'জ্ঞান ও বিজ্ঞান' পুরস্কার লাভ করেন । লণ্ডনের রয়াল অ্যাসট্রোনমিক্যাল সোসাইটির ফেলো (FRAS) নির্বাচিত হন । এছাড়া তিনি ইনটারন্যাশনাল প্ল্যানেটরিয়াম সোসাইটির (USA) সদস্য ও ক্যালকাটা ম্যাথামেটিক্যাল সোসাইটির সঙ্গে যুক্ত ছিলেন ।
অন্যান্য
রমাতোষ সরকার ভালো ক্রিকেট খেলতেন । কলেজে ক্রিকেট দলের সদস্য হয়ে বিভিন্ন জায়গায় খেলেছেন। সঙ্গীত পিপাসু তিনি নিজে গানও গাইতেন । বিজ্ঞানমঞ্চের সহ-সভানেত্রী দীপ্তি ( দীপা) সরকার তার সহধর্মিণী । কন্যারা হলেন শ্রবণা ও শতভিষা ।
মৃত্যু
রমাতোষ সরকার ১৯৯৯ খ্রিস্টাব্দের ১২ ই জুলাই ৬৯ বৎসর বয়সে কলকাতায় প্রয়াত হন ।
ঢাকা বিশ্ববিদ্যালয়ের ইতিহাস
বিভিন্ন বিভাগের শিক্ষক নিয়োগ ও প্রশাসন ব্যবস্থা
ঢাকা বিশ্ববিদ্যালয়ের প্রথম উপাচার্য পি. জে. হার্টগ তার কার্যভার গ্রহণ করেন। প্রস্তাবিত ঢাকা বিশ্ববিদ্যালয়ে শিক্ষক নিয়োগে তাকে সাহায্য করেন মি. ডাব্লিউ হোরনেল, স্যার নীলরতন সরকার, স্যার আশুতোষ মুখোপাধ্যায়, নবাব স্যার শামসুল হুদা ও নবাবজাদা খান বাহাদুর কে এম আফজাল। ১৯২১ সালে খান বাহাদুর নাজিরুদ্দীন আহমেদ প্রথম রেজিস্টার হিসেবে নিযুক্ত হন। বিভিন্ন বিভাগে শিক্ষক নিয়োগে মোট দশটি সিলেকশন কমিটি গঠন করা হয়। ঢাকা বিশ্ববিদ্যালয়ের প্রথম গ্রন্থাগারিক হিসেবে নিয়োগ পান ঢাকা কলেজে সাবেক অধ্যক্ষ মি এফ সি টার্নার। ঢাকা বিশ্ববিদ্যালয়ের ইসলামিক স্টাডিজ বিভাগের উপর বিশেষ গুরুত্ব প্রদান করা হয়। ঢাকা সিনিয়র মাদ্রাসার অধ্যক্ষ শামসুল ওলামা আবু নসর ওহীদ অস্থায়ীভাবে ঐ বিভাগের প্রধান হন। তিনি একই সাথে ঢাকা মাদ্রাসার অধ্যক্ষের পদেও বহাল ছিলেন। পরে ঐ পদে ১৯২৪ সালের ১লা জুলাই ড. আবদুস সাত্তার সিদ্দিকী যোগদান করেন। ঢাকা বিশ্ববিদ্যালয়ে প্রথম স্বতন্ত্র সংস্কৃত ও বাংলা বিভাগ খোলা হয়। এর আগে কলকাতা বিশ্ববিদ্যালয়ে বাংলা ছিলো ওরিয়েন্টাল ল্যাঙ্গুয়েজেস বিভাগের অন্তর্গত। সংস্কৃত ও বাংলা বিভাগের প্রথম অধ্যাপক হিসেবে যোগদান করেন প্রখ্যাত প্রাচ্যবিদ্যাবিশারদ, বাংলা সাহিত্যের প্রাচীনতম নিদর্শন ‘বৌদ্ধ গান ও দোহা’র আবিষ্কারক কলকাতা সংস্কৃত কলেজের সাবেক অধ্যক্ষ মহামহোপাধ্যায় হরপ্রসাদ শাস্ত্রী (সিআইই)। এ বিভাগের লেকচারার হিসেবে যোগ দেন ব্রিটিশ সাম্রাজ্যের প্রথম কমপারেটিভ ফিললজি বা তুলনামূলক ভাষাতত্ত্ব বিভাগের প্রথম ছাত্র ও এম এ গবেষণা সহকারী মুহম্মদ শহীদুল্লাহ ও বিশিষ্ট লিপি বিশারদ শ্রী রাধাগোবিন্দ বসাক। ইতিহাস বিভাগে যোগদান করেছিলেন ড. রমেশচন্দ্র মজুমদার ও এ এফ রহমান। পদার্থবিদ্যা ও রসায়ন বিভাগে উপমহাদেশের বিশিষ্ট বিজ্ঞানীদের নিয়োগ দেওয়া হয়। এদের মধ্যে সত্যেন্দ্রনাথ বসু, সুরেন্দ্রনাথ ঘোষের নাম উল্লেখযোগ্য। রসায়ন বিজ্ঞান বিভাগের প্রথম প্রধান ছিলেন জ্ঞানচন্দ্র ঘোষ। অধ্যাপক নরেশচন্দ্র সেনগুপ্ত প্রথম আইন বিভাগের প্রধান হিসেবে নিয়োগ পান। ১৯২১ সালের ১লা জুলাই ২৮ জন কলা, ১৭ জন বিজ্ঞান এবং ১৫ জন আইনের শিক্ষক নিয়ে ঢাকা বিশ্ববিদ্যালয়ের যাত্রা শুরু হয়। ইংরেজি, সংস্কৃত ও বাংলা, আরবি ও ইসলামিক স্টাডিজ, ফার্সি ও উর্দু, ইতিহাস, অর্থনীতি ও রাষ্ট্রবিজ্ঞান, দর্শন, অঙ্ক বা গণিত, পদার্থবিজ্ঞান, রসায়ন আইন এবং শিক্ষা এই ১২টি বিভাগ নিয়ে ঢাকা বিশ্ববিদ্যালয় তার ঐতিহাসিক যাত্রা শুরু করে। বিভিন্ন বিভাগের বিএ, বিএসসি ও অনার্স এবং এমএ ক্লাসে মোট ৮৪৭ জন ছাত্র নিয়ে ঢাকা বিশ্ববিদ্যালয়ের ক্লাস শুরু হয়। সকল ছাত্রকে কোন না কোন হলে আবাসিক ভাবে থাকতে হত। ঢাকা বিশ্ববিদ্যালয়ে প্রথম তিন বছরের অনার্স চালু হয় যা কলকাতা বিশ্ববিদ্যালয়ে চালু ছিল দুই বছরের।
thumb|right|নবাব আলী চৌধুরী সিনেট ভবন, ঢাকা বিশ্ববিদ্যালয় ঢাকা বিশ্ববিদ্যালয় কোর্টের (বর্তমানে সিনেট) প্রথম বার্ষিক সভা অনুষ্ঠিত হয় ১৯২১ সালের ১৭ আগস্ট অপরাহ্ন ৩.৩০ মিনিটে কোর্ট হাউসে (পুরাতন গভর্নর হাউস বা হাইকোর্ট ভবন)। প্রথম বার্ষিক অধিবেশনের মুলতবি সভা বসে ১৮ আগস্ট ১৯২১ সালে। এ সভায় ঢাকা বিশ্ববিদ্যালয় আইন বিবেচনা করা হয়। এই আইনের খসড়া বিশ্ববিদ্যালয় আনুষ্ঠানিক ভাবে চালু হবার পূর্বেই রচনা করেছিলেন টার্নার, ল্যাংলি এবং জেনকিনস্‌ সাহেব। কোর্টের এক বিশেষ সভায় (১০ সেপ্টেম্বর; ১৯২১) সভাপতিত্ব করেন উপাচার্য। এই সভায় ঢাকা বিশ্ববিদ্যালয় “এক্সিকিউটিভ কাউন্সিল” (বর্তমানে সিন্ডিকেট) গঠিত হবার কথা ঘোষিত হয়। এর দুই দিন পর ১২ সেপ্টেম্বর ফিনান্স কমিট গঠন করা হয়। ১৯২১ সালে সেপ্টেম্বরে একাডেমিক কাউন্সিলের প্রথম সভা অনুষ্ঠিত হয়। ১৯২২ সালের ৭ মার্চ একাডেমিক কাউন্সিলের এক সভায় বিশ্ববিদ্যালয় নির্বাচনী কেন্দ্র থেকে বেঙ্গল লেজিসলেটিভ কাউন্সিলে একজন সদস্য নির্বাচনের ব্যবস্থার জন্য সরকারের কাছে প্রস্তাব রাখা হয়। ১৯২৩ সালের ২৩ মার্চ একাডেমিক কাউন্সিল তিন বছরের অনার্স কোর্সের প্রথম চূড়ান্ত পরীক্ষার তারিখ নির্ধারণ করে। ১৯২৩ সালের ১৭ আগস্ট একাডেমিক কাউন্সিলের এক সভায় এ বিশ্ববিদ্যালয়ের মটো বা লক্ষ্য নির্ধারণ করা হয় Truth shall prevail অর্থাৎ সত্যের জয় সুনিশ্চিত।
ক্যাম্পাস
ঢাকা বিশ্ববিদ্যালয়কে শুরু থেকেই সুপরিকল্পিত ভাবে একটি আবাসিক বিশ্ববিদ্যালয় হিসেবে গড়ে তোলা হয়। অধুনালিপ্ত পূর্ববাংলা ও আসাম প্রদেশের রাজধানীর জন্য ঐতিহাসিক বাগ-এ-পাতশাহীতে গড়ে উঠেছিলো রমণীয় রমনা। বিশ্ববিদ্যালয় ক্যাম্পাসের মনোলোভা দৃশ্যাবলি একদিকে যেমন ছিলো প্রগতিশীলতার ধারক, তেমনি তারুণ্যের উন্মত্ততাকে যেন হাতছানি দিয়েছিলো এক উদাত্ত আহবানে। বিশ্ববিদ্যালয় ক্যাম্পাসকে কেন্দ্র করে তার পূর্ব পাশে অবস্থিত ঢাকা হল (বর্তমান শহীদুল্লাহ হল), লিটন হল, কার্জন হল, বিজ্ঞান ভবন সমূহ, ঢাকা হল এর পূর্ব পাশে বিরাট দিঘি, অপর পাশে ফজলুল হক মুসলিম হল। বিশ্ববিদ্যালয় মাঠে প্রধান প্রবেশ পথ ছিলো ঢাকা হল (বর্তমান শহীদুল্লাহ হল)- এর দিক থেকে, মাঠে ঢুকতেই ডানে জিমনেসিয়াম আর বামে একটি পুকুর; বিশ্ববিদ্যালয় মাঠটি ত্রিকোণাকৃতি এবং তাতে দুটি ফুটবল গ্রাউন্ড ছিলো। মাঠের উত্তর দক্ষিণ পূর্ব তিনদিক দিয়েই বৃক্ষশোভিত রাজপথ প্রসারিত; বিশ্ববিদ্যালয় মাঠের দক্ষিণদিকের রাস্তাটি ইউক্যালিপটাস শোভিত, যে রাস্তাটি মুসলিম হল পর্যন্ত সম্প্রসারিত এবং মুসলিম হলের সামনে শিরিষ বা রেইনট্রি জাতীয় বৃক্ষ শোভিত; পুরাতন রেললাইনের সঙ্গে সমান্তরাল সাবেক পূর্ববাংলা ও আসাম সরকারের সেক্রেটারিয়েট ভবন, সামনে ইউক্যালিপটাসশোভিত প্রশস্ত রাজপথ এবং বিশ্ববিদ্যালয় ময়দান। ঐ সেক্রেটারিয়েট ভবনের দোতলায় প্রথমে মুসলিম হল এবং একতলায় বিজ্ঞান ছাড়া অন্যান্য বিভাগ বিশেষত কলা অনুষদের বিভাগ এবং ক্লাসরুম প্রতিষ্ঠিত হয়। দ্বিতীয় মহাযুদ্ধের সময় এ বিশাল ভবনটির পূর্বাংশ ব্যতীত সবটুকুই সামরিক হাসপাতালে এবং দেশবিভাগের পূর্বে মেডিকেল কলেজে রূপান্তরিত হয়। বিশ্ববিদ্যালয়ের খেলার মাঠের উত্তর দিকে প্রবাহিত রাজপথের পাশে ছিলো দুটি কি তিনটি বিরাট লাল ইটের দোতলা বাংলো, যেখানে বিশ্ববিদ্যালয়ের অধ্যাপকেরাই বাস করতেন। এ বাংলোগুলোর পেছনে রমনা রেসকোর্সের দিকে মুখ করে বর্ধমান হাউস ও তখন ঢাকা বিশ্ববিদ্যালয়ের ছাত্রাবাস এবং সংশ্লিষ্ট শিক্ষক নিবাস। দেশবিভাগের পরে যা হয়েছিলো, পূর্ব বাংলার প্রধানমন্ত্রী প্রথমে খাজা নাজিমউদ্দিন এবং পরে নূরুল আমীনের বাসভবন। ১৯৫৪ সালের সাধারণ নির্বাচনে যুক্তফ্রন্টের জয়লাভের পর ১৯৫৭ সালে একুশ দফার এক দফা অনুযায়ী বর্ধমান হাউস বাংলা একডেমিতে রূপান্তরিত হয়। বিশ্ববিদ্যালয় মাঠের ভেতরে সে কালে একটি পুকুর (উত্তর পূর্বকোণে) ছাড়াও একটি জঙ্গলাকীর্ণ পুরাতন কবরস্থান ছিলো, যা এখন নেই।
আবাসিক পরিবেশ
১৯২১ সালের ১ জুলাই ঢাকা বিশ্ববিদ্যালয় স্থাপিত হয়েছিল ঢাকা হল (পরে ড. মুহম্মদ শহীদুল্লাহ হল), জগন্নাথ হল এবং মুসলিম হল (পরে সলিমুল্লাহ মুসলিম হল) নিয়ে। হলগুলো শুধু ছাত্রাবাস রুপেই নয় সঙ্গে সঙ্গে ছাত্রদের শিক্ষা, সমাজ ও সাংস্কৃতিক জীবনে উপযুক্তভাবে গড়ে তোলার জন্য শিক্ষা ও অনুশীলন কেন্দ্ররূপেও পরিকল্পিত হয়েছিল। পরিকল্পনায় ছিল, বিশ্ববিদ্যালয়ের প্রত্যেক শিক্ষক কোন না কোন হলের সঙ্গে যুক্ত থাকবেন, ছাত্রদের উপদেষ্টারূপে এবং অনুশীলনী ক্লাস নিবেন। প্রত্যেকটি হলকে চারটি হাউসে বিভক্ত করা হয়েছিল চারশত ছাত্রের জন্য আর প্রতি পঁচাত্তরজন ছাত্রের তত্ত্বাবধানের জন্য একজন করে আবাসিক শিক্ষক বা হাউস টিউটরের ব্যবস্থা ছিল। হিন্দু ছাত্রদের জন্য জগন্নাথ হল, মুসলমান ছাত্রদের জন্য সলিমুল্লাহ মুসলিম হল আর সবধর্মের ছাত্রদের জন্য ঢাকা হল স্থাপিত হয়েছিল।
ঢাকা হলের প্রথম প্রভোস্ট ছিলেন ঢাকা কলেজের অধ্যক্ষ এফ. সি. সি. টার্নার। শুরুতে একমাত্র ঢাকা হলেরই নিজস্ব ভবনে ছিল; কার্জন হল মিলনায়তনটি তার অধিকারভুক্ত ছিল সে কারণে একটি আবাসিক বিশ্ববিদ্যালয়ের ছাত্রদের শিক্ষাবহির্ভূত সামাজিক ও সাংস্কৃতিক কর্মকাণ্ডে ঢাকা হল ছাত্র সংসদের ভূমিকা ছিল অগ্রগণ্য। দেশ বিভাগের পর ঢাকা হলই ছিল প্রগতিশীল বামপন্থী ছাত্র আন্দোলনের সূতিকাগার, ১৯৬৯ সালের গণআন্দোলন মহান গণঅভ্যুত্থানে পরিণত হয়েছিল ঢাকা হলের প্রগতিশীল ছাত্রনেতা আসাদুজ্জামানের শাহাদাতবরণের বিনিময়ে।
ঢাকা বিশ্ববিদ্যালয়ে শুধু মুসলিম ছাত্রদের জন্য স্থাপিত প্রথম হল “সলিমুল্লাহ মুসলিম হল”। এ হলের প্রথম প্রভোস্ট নিযুক্ত হন ইতিহাস বিভাগের রিডার স্যার এ এফ রাহমান। ১৯২৯ সালের ২২ আগস্ট বাংলার গভর্নর ও ঢাকা বিশ্ববিদ্যালয়ের চ্যান্সেলর স্যার স্ট্যানলি জ্যাকসন ঢাকার প্রয়াত নবাব বাহাদুর স্যার সলিমুল্লাহ্‌র নামানুসারে আনুষ্ঠানিকভাবে ‘সলিমুল্লাহ মুসলিম হলের’ এর ভিত্তিপ্রস্তর স্থাপন করেন। ১৯৩১-৩২ শিক্ষাবর্ষে এর ভবন নির্মাণের কাজ শেষ হয়।
জগন্নাথ হলের নামকরণ হয় ঢাকার বলিয়াদির জমিদার কিশোরীলাল রায় চৌধুরীর দানে তার পিতা জগন্নাথ রায় চৌধুরীর নামে। জগন্নাথ রায় চৌধুরীর নামেই ঢাকার জগন্নাথ কলেজের নামকরণ করা হয়েছিল। জগন্নাথ হলের প্রথম প্রভোস্ট ছিলের আইন বিভাগের প্রথম অধ্যাপক নরেশচন্দ্র সেনগুপ্ত। অধ্যাপক নরেশচন্দ্র সেনগুপ্তের উৎসাহে জগন্নাথ হলের প্রথম বার্ষিক সাহিত্যপত্র ‘বাসন্তিকা’ ১৯২৩ সালের প্রথম প্রকাশিত হয়। নরেশচন্দ্র সেনগুপ্তের পর প্রভোস্ট হন ইতিহাস বিভাগের অধ্যাপক ড. রমেশচন্দ্র মজুমদার।
প্রতিষ্ঠালগ্নে ঢাকা সমাজের রক্ষণশীলতার জন্য ঢাকা বিশ্ববিদ্যালয় কর্তৃপক্ষ ছাত্রী ভর্তির ব্যাপারে খুব দ্বিধান্বিত ছিলেন। কিন্তু কলকাতা বেথুন কলেজের গ্র্যাজুয়েট লীলা নাগ ঢাকা বিশ্ববিদ্যালয়ে ভর্তির ব্যাপারে ছিলেন নাছোড়বান্দা। ১৯২১ সালে লীলা নাগ ইংরেজিতে এমএ ক্লাসে ভর্তি হন এবং ১৯২৩ সালের এই বিশ্ববিদ্যালয়ের প্রথম এমএ ডিগ্রিধারী হিসেবে বের হন। ঢাকা বিশ্ববিদ্যালয়ের দ্বিতীয় ছাত্রী সুষমা সেনগুপ্তা। ঢাকা বিশ্ববিদ্যালয়ের প্রথম মুসলিম ছাত্রী ছিলেন গণিত বিভাগের ফজিলতুন্নেসা। ধীরে ধীরে ছাত্রীর সংখ্যা বৃদ্ধি পেতে থাকলে ছাত্রী হোস্টেলের প্রয়োজনীয়তা দেখা দেয়। এই উদ্দেশে ১৯২৬ সালের ২৮ নভেম্বর বিশ্ববিদ্যালয়ের ১৭ নং বাংলো ‘চামেরি হাউস’-এ (বর্তমানে সিরডাপ ভবন) প্রথম উইমেনস হাউস প্রতিষ্ঠা করা হয়। উইমেনস হাউস মাত্র তিন জন ছাত্রী নিয়ে যাত্রা শুরু করে। মিসেস পি. নাগ এই হাউসের হাউস টিউটর নিযুক্ত হন। ১৯২৮ খ্রিস্টাব্দ পর্যন্ত উইমেনস হাউস চামেরি হাউসে ছিল পরে ১৯২৮ সালে তা ১০ নং বাংলোতে (বর্তমানে এস্থানে বিজ্ঞান গ্রন্থাগার অবস্থিত) স্থানান্তরিত হয়। ঐ সময় চামেরি বাংলোটিকে মুসলিম হলের এক্সটেনশন করা হয়। পরবর্তীকালে যে কোন বাংলোতেই হোক না কেন তাকে “চামেরি হাউস” বলে ডাকা হত। ১৯৩৮ সালে মেয়েদের হোস্টেল পুনরায় চামেরি হাউসে নিয়ে যাওয়া হয়।
১৯৪০ সালের ১ জুলাই অবিভক্ত বাংলার তদানীন্তন প্রধানমন্ত্রী এ. কে. ফজলুক হকের নামানুসারে “ফজলুল হক মুসলিম হল” প্রতিষ্ঠিত হয়। বিশ্ববিদ্যালয়ের কেন্দ্রীয় ভবনের (বর্তমান ঢাকা মেডিকেল কলেজ) যে অংশে সলিমুল্লাহ হলের বর্ধিতাংশ ছিল সেখানে ফজলুল হক হল যাত্রা শুরু করে। ১৯৪২ সালে বিশ্ববিদ্যালয় কেন্দ্রীয় ভবনে সামরিক হাসপাতাল স্থাপিত হলে ১৯৪৩ সালে ফজলুল হক হল বর্তমান অবস্থানে স্থানান্তরিত হয়, পূর্বে যা ছিল ঢাকা ইন্টারমেডিয়েট কলেজ হোস্টেল। ড. মুহম্মদ শহীদুল্লাহ ফজলুল হক হলের প্রথম প্রভোস্ট আর প্রথম দুইজন হাউস টিউটর কাজী মোতাহার হোসেন এবং আব্দুস সামাদ।
১৯২০-এর দশক
thumb|right|[[ঢাকা বিশ্ববিদ্যালয়|ঢাকা বিশ্ববিদ্যালয়ে রবীন্দ্রনাথ ঠাকুর (একদম ডানে অধ্যাপক রমেশচন্দ্র মজুমদার)]] thumb|left|[[জগন্নাথ হল|জগন্নাথ হলের বার্ষিক সাহিত্যপত্র বাসন্তিকার জন্য কবির নিজ হাতে লেখা কবিতা এই কথাটি মনে রেখ"]] ১৯২৬ সালের ফেব্রুয়ারি মাসে ঢাকা বিশ্ববিদ্যালয়ের আমন্ত্রণে রবীন্দ্রনাথ ঠাকুর ঢাকা আসেন এবং কার্জন হলে ১০ই ফেব্রুয়ারি দি মিনিং অব আর্ট (The Meaning of Art) এবং ১৩ই ফেব্রুয়ারি দি বিগ অ্যান্ড দি কমপ্লেক্স (The Big and the Complex) বিষয়ে বক্তৃতা প্রদান করেন। তবে দ্বিতীয় বক্তৃতাটি প্রকাশের সময় এর নতুন নাম দেন "দ্য রুল অব দ্য জায়ান্ট" (The Rule of the Giant)। তৎকালীন উপাচার্য জর্জ হ্যারি ল্যাংলি এ দুটি বক্তৃতার সভাপতিত্ব করেন। ঢাকা বিশ্ববিদ্যালয়ের প্রথম তিনটি হল থেকে রবীন্দ্রনাথকে সংবর্ধনা জানানোর আয়োজন করা হয়েছিল। কিন্তু অসুস্থতার কারণে রবীন্দ্রনাথ কেবল মুসলিম হলের সংবর্ধনা সভায় যোগদান করতে পেরেছিলেন। বাঙালি মুসলমান সমাজে মুক্ত বুদ্ধির চর্চা তথা বুদ্ধির মুক্তি আন্দোলনের সূত্রপাত ঘটে ঢাকা বিশ্ববিদ্যালয় তথা মুসলিম হল থেকেই এবং তা ঢাকা বিশ্ববিদ্যালয় স্থাপনের মাত্র কয়েক বছরের মধ্যেই। মুসলিম হল ইউনিয়নের কক্ষে ডঃ মুহম্মদ শহীদুল্লাহর সভাপতিত্বে এক সভায় ১৯২৬ সালের ১৯শে জ়ানুয়ারি মুসলিম সাহিত্য সমাজ গঠিত হয়। এ প্রতিষ্ঠানের প্রতিষ্ঠা ছিলেন অধ্যাপক আবুল হোসেন, তার সঙ্গে ছিলেন আবদুল কাদির, কাজী আবদুল ওদুদ, কাজী আনোয়ারুল কাদির, শামসুল হুদা, কাজী মোতাহার হোসেন, আবুল ফজল প্রমুখ শিক্ষক ও ছাত্র। এ প্রতিষ্ঠানের মূল মন্ত্র ছিল '"বুদ্ধির মুক্তি”। মুসলিম সাহিত্য সমাজের মুখপাত্র ছিল শিখা'' নামক বার্ষিকী। ১৯২৭ সালের ২৭ ও ২৮শে ফেব্রুয়ারি কাজী নজরুল ইসলাম সাহিত্য সমাজের প্রথম বার্ষিক সম্মেলনে অংশগ্রহণ করেছিলেন।
১৯৩০-এর দশক
১৯৩৫-৩৬ সালে করুণাকণা গুপ্ত ঢাকা বিশ্ববিদ্যালয়ের প্রথম শিক্ষিকা হিসেবে নিযুক্ত হন (প্রতিষ্ঠার ১৪ বছর পর)। তিনি ইতিহাস বিভাগের সহকারী প্রভাষক হিসেবে যোগদান করেন। তিনি ১৯৩২ সালে স্নাতক পর্যায়ে এবং ১৯৩৩ সালে স্নাতকোত্তর পর্যায়ে প্রথম শ্রেণি অর্জন করেছিলেন। তিনি ঐ সময় ছাত্রী সংসদ গঠনের উদ্যোগ নেন এবং তা ছাত্রদের সংসদের সমমর্যাদা অর্জন করেছিল। অল্পকাল পরে ঢাকা বিশ্ববিদ্যালয় ছেড়ে তিনি কলকাতার বেথুন কলেজে চলে যান। এ সময় ১৯৩৭ সালে চারুপমা বসু ইংরেজি বিভাগের সহকারী প্রভাষক হিসেবে যোগ দেন। তিনি ছিলেন ঢাকা বিশ্ববিদ্যালয়ের দ্বিতীয় মহিলা অধ্যাপক। তিনি বিশ্ববিদ্যালয়ের ছাত্রী সংক্রান্ত যাবতীয় দায়িত্ব গ্রহণ করেন। ১৯৩৭ সালে প্রথম ছাত্রী সংসদ গঠিত হয় এবং চারুপমা বসু তার সভাপতি, সরমা দত্ত মজুমদার এবং অনুভা সেন যথাক্রমে সাধারণ সম্পাদক ও সাহিত্য সম্পাদক নির্বাচিত হন। এই ছাত্রী সংসদ "সুপর্ণা" নামে ম্যাগাজিন প্রকাশ করে। ত্রিশের দশকে ঢাকা বিশ্ববিদ্যালয়ে প্রতি বছরই সমাবর্তন অনুষ্ঠিত হয়। এই দশকে ঢাকা বিশ্ববিদ্যালয়ের উপাচার্য ছিলেন যথাক্রমে জর্জ হ্যারি ল্যাংলি, এ. এফ. রাহমান ও রমেশচন্দ্র মজুমদার। এই দশকে প্রায় প্রতি বছরই ঢাকা বিশ্ববিদ্যালয়ে ছাত্রী সংখ্যা বৃদ্ধি পেতে থাকে। ১৯৩৬ সালে এক বিশেষ সমাবর্তনে স্যার রবীন্দ্রনাথ ঠাকুর, স্যার আবদুর রহিম, স্যার জগদীশ চন্দ্র বসু, স্যার প্রফুল্লচন্দ্র রায়, স্যার যদুনাথ সরকার, স্যার মোহাম্মদ ইকবাল এবং শরৎচন্দ্র চট্টোপাধ্যায়কে সম্মানসূচক ডক্টরেট ডিগ্রি প্রদান করা হয়। রবীন্দ্রনাথ ঠাকুর শারীরিক অসুস্থতার জন্য এই সমাবর্তনে অংশ নিতে পারেননি। ১৯৩৬ সালে কথাসাহিত্যিক শরৎচন্দ্র চট্টোপাধ্যায় মুসলিম সাহিত্য সমাজের দশম ও শেষ অধিবেশনের সভাপতি ছিলেন। ১৯৩৮ সালে ‘সংস্কৃত ও বাংলা বিভাগ’ ভেঙে দুইটি আলাদা ‘সংস্কৃত’ ও ‘বাংলা’ বিভাগ খোলা হয়। ১৯৪০ সালে ঢাকা বিশ্ববিদ্যালয়ের ছাত্রসংখ্যা বেড়ে দাঁড়ায় ১,৫৬৯ আর ছাত্রীসংখ্যা ৯৬।
১৯৪০-এর দশক
১৯৪০ সালের ২৩শে মার্চ লাহোর প্রস্তাব উত্থাপনের পর ঢাকা বিশ্ববিদ্যালয়ের মুসলমান ছাত্রসমাজের মধ্যে পাকিস্তান আন্দোলন সাড়া জাগায়। এই বিশ্ববিদ্যালয়ের মুসলমান শিক্ষার্থীরা এই প্রথম দেশের বৃহত্তম রাজনৈতিক আন্দোলনের সাথে সক্রিয় ভাবে যুক্ত হয়।
১৯৪৩ সালে বিশ্ববিদ্যালয়ের ছাত্রীদের এক অনুষ্ঠানে সাজসজ্জার প্রতিবাদের মুসলমান ছাত্ররা বিক্ষোভ প্রদর্শন করে ফলে হিন্দু ও মুসলমান ছাত্রদের মধ্যে সাম্প্রদায়িক সংঘাত দেখা যায়। ১৯৪৩ সালের ২রা ফেব্রুয়ারি এরকম এক দাঙ্গায় ছুরিকাঘাতে নিহত হন পাক্ষিক পাকিস্তান পত্রিকার প্রতিষ্ঠাতা মুসলিম লীগ ও সাহিত্য সংসদের কর্মী নজির আহমেদ। বিশ্ববিদ্যালয় প্রাঙ্গণের দক্ষিণ গেটের কাছাকাছি এক স্থানে মারামারি চলছিল। নজির আহমেদ সেটা থামাতে গিয়ে নিজেই আঘাত পান। তাকে মিটফোর্ড হাসপাতালে নিয়ে যাওয়া হয়। সন্ধ্যার দিকে তিনি মারা যান। কবি জসীমউদ্দীন হাসপাতালে সর্বক্ষণ তার পাশে ছিলেন। এসময়ে আরও একজন মুসলমান ছাত্র মোতাহার হোসেন ক্যাম্পাসে ছুরিকাবিদ্ধ হয়ে প্রাণ হারান।
দ্বিতীয় বিশ্বযুদ্ধের সময় ক্যাম্পাসের অধিকাংশ ভবন সেনাবাহিনীর দখলে চলে যায়। ফলে ঢাকা বিশ্ববিদ্যালয় সংকুচিত হয়ে পড়ে ঢাকা হল (বর্তমান শহীদুল্লাহ হল), ফজলুল হক হল এবং কার্জন হল এলাকার ভবনগুলোতে। তেতাল্লিশের মম্বন্তরের পর বিশ্ববিদ্যালয়ের শিক্ষার্থীসংখ্যা সর্বনিম্ন পর্যায়ে নেমে আসে। ১৯৪৬ থেকে ১৯৪৯ সাল পর্যন্ত ঢাকা বিশ্ববিদ্যালয়কে কেন্দ্র করে প্রগতি লেখক সংঘের কর্মকাণ্ড বিকশিত হয়। এ সংঘের সক্রিয় কর্মীদের মধ্যে ছিলেন মুনীর চৌধুরী, শামসুর রহমান খান, সুলতানুজ্জামান খান, অরবিন্দ সেন, মদনমোহন বসাক, কল্যাণ দাশগুপ্ত, আবদুল্লাহ আল-মুতী শরফুদ্দিন প্রমুখ।
আওয়ামী মুসলিম লীগ
১৯৪৩ সালের শেষ দিকে বঙ্গীয় প্রাদেশিক মুসলিম লীগের কাউন্সিলে আবুল হাশিম সাধারণ সম্পাদক নির্বাচিত হন। ১৯৪৪ সালে আবুল হাশিম ঢাকায় আসেন এবং ১৫০ নং মোগলটুলীতে ৯ই এপ্রিল শামসুল হকের নেতৃত্বে মুসলিম লীগ কর্মী-শিবির স্থাপিত হয়। এই কর্মী শিবির থেকেই পরবর্তীকালে পূর্ব পাকিস্তানের রাজনীতিতে বিরোধী দলের সূচনা হয়েছিল, জন্ম হয়েছিল ‘ছাত্রলীগ’ ও ‘আওয়ামী মুসলিম লীগের’। এই কর্মী শিবিরের অধিকাংশ কর্মী ছিলেন ঢাকা বিশ্ববিদ্যালয়ের। ১৯৪৬ নির্বাচনে মুসলিম লীগ শতকরা ৯৭ ভাগ আসন গ্রহণ করেছিল। ১৯৪৭ সালের ১৪ই আগস্ট নতুন রাষ্ট্র পাকিস্তানের জন্ম হয়। কিন্তু, ধীরে ধীরে মুসলিম লীগ খাজা নাজিমুদ্দিন, নুরুল আমিন ও ইউসুফ আলী চৌধুরীর পকেট প্রতিষ্ঠানে পরিনত হয়। এর প্রতিবিধানের জন্য ১৯৪৮ সালের জানুয়ারিতে ১৫০ নং মোগলটুলিতে শামসুল হক, শেখ মুজিবুর রহমান, খন্দকার মোশতাক আহমেদ এক কর্মী সম্মেলন আহ্ববান করেন। মূলত, এই সম্মেলনেই আওয়ামী মুসলিম লীগের সূচনা হয়। সূচনা পর্বে যারা নেতৃত্ব দেন তাদের অধিকাংশই ছিলেন ঢাকা বিশ্ববিদ্যালয়ের ছাত্র।
ভাষা আন্দোলনের সূত্রপাত
পাকিস্তান প্রতিষ্ঠার পূর্বেই আলিগড় বিশ্ববিদ্যালয়ের ডা. জিয়াউদ্দিন উর্দুকে পাকিস্তানের রাষ্ট্রভাষা করার প্রস্তাব করেন। এর বিপক্ষে ঢাকা বিশ্ববিদ্যালয়ের ড. মুহম্মদ শহীদুল্লাহ্‌ রাষ্ট্রভাষা হিসেবে বাংলা ভাষার প্রস্তাব দিয়েছিলেন। একই সময়ে ঢাকা বিশ্ববিদ্যালয়ের অধ্যাপক আবুল কাসেমের নেতৃত্বে তমদ্দুন মজলিস বাংলাকে পাকিস্তানের রাষ্ট্রভাষার দাবিতে প্রচারাভিযান শুরু করে। পাকিস্তানের গণপরিষদে রাষ্ট্রভাষা হিসেবে বাংলা ভাষা স্বীকৃতি না পাওয়ায় ১৯৪৮ সালের ১১ই মার্চ ঢাকা বিশ্ববিদ্যালয়ের ছাত্রসমাজ প্রতিবাদসভা, সাধারণ ধর্মঘট ও বিক্ষোভ প্রদর্শন করে। ঐ দিন পুলিশ ছাত্রদের বাধা দেয় এবং কয়েকজন ছাত্রকে গ্রেফতার করে। বন্দি নেতাদের মধ্যে ছিলেন শামসুল হক, শেখ মুজিবুর রহমান, অলি আহাদ, শওকত আলি, কাজী গোলাম মাহবুব প্রমুখ। এরপর ঢাকা বিশ্ববিদ্যালয়কে কেন্দ্রে করে সারাদেশে ছাত্র আন্দোলন শুরু হয়। ফলশ্রুতিতে, প্রধানমন্ত্রী খাজা নাজিমুদ্দিন ১৫ই মার্চ ছাত্রদের সাথে একটি চুক্তি স্বাক্ষর করেন। এর চারদিন পর পাকিস্তানের প্রতিষ্ঠাতা মুহাম্মদ আলী জিন্নাহ ঢাকা শহরে আসেন এবং ২১শে মার্চ ঢাকা ঘোড়দৌড় ময়দানে এক জনসভায় বক্তৃতা করেন এবং উর্দুকে রাষ্ট্রভাষা করার স্পষ্ট ঘোষণা দেন। ২৪শে মার্চ ঢাকা বিশ্ববিদ্যালয়ের সমাবর্তন অনুষ্ঠানেও জিন্নাহ তার ভাষণের পুনরাবৃত্তি করেন। এখানে তিনি বলেন,
ছাত্রসমাজ তাৎক্ষণিক এই ভাষণের প্রতিবাদ জানায়। ২৪শে মার্চ রাষ্ট্রভাষা কর্ম পরিষদের একটি প্রতিনিধি দল জিন্নাহ্‌র সাথে সাক্ষাৎ করেন ও বাংলাকে পাকিস্তানের অন্যতম রাষ্ট্রভাষা করার দাবি জানিয়ে একটি স্মারকলিপি পেশ করেন। এই প্রতিনিধি দলে ছিলেন শামসুল হক, কামরুদ্দিন আহমেদ, আবুল কাশেম, তাজউদ্দিন আহমেদ, মোহাম্মদ তোয়াহা, আজিজ আহমদ, অলি আহাদ, নঈমুদ্দিন আহমদ, শামসুল আলম এবং নজরুল ইসলাম।
১৯৪৮ সালের ৭ই নভেম্বর পাকিস্তানের প্রধানমন্ত্রী লিয়াকত আলি খান ঢাকা বিশ্ববিদ্যালয় খেলার মাঠে এক ছাত্রসভায় ভাষণ দেন। এই সভায় ঢাকা বিশ্ববিদ্যালয় কেন্দ্রীয় ছাত্র সংসদের তরফ থেকে বাংলা ভাষার দাবি পুনরায় উত্থাপন করা হয়। কিন্তু লিয়াকত আলি খান কোন মন্তব্য করা থেকে বিরত থাকেন।
চতুর্থ-শ্রেণির কর্মচারী আন্দোলন
ঢাকা বিশ্ববিদ্যালয়ের চতুর্থ-শ্রেণির কর্মচারীদের দাবি-দাওয়া আদায়ের উদ্দেশ্যে ১৯৪৮ সালের ৩রা মার্চ থেকে ধর্মঘট শুরু হয়। ছাত্ররা তাদের সমর্থন করেন এবং ৫ই মার্চ পর্যন্ত ছাত্র ধর্মঘট চালিয়ে যাবার সিদ্ধান্ত হয়। কর্তৃপক্ষের মৌখিক আশ্বাসের পরিপ্রেক্ষিতে ১০ই মার্চ থেকে ধর্মঘট প্রত্যাহার করে নেওয়া হয়, কিন্তু বিশ্ববিদ্যালয় কর্তৃপক্ষ অনির্দিষ্টকালের জন্য বিশ্ববিদ্যালয় বন্ধ করে দেয়। বিশ্ববিদ্যালয় কর্তৃপক্ষ ২৭ জন শিক্ষার্থীর বিরুদ্ধে শাস্তিমূলক ব্যবস্থা গ্রহণ করে। শেখ মুজিবুর রহমানকে ১৫ টাকা জরিমানা। তিনি জরিমানা না দেওয়ায় বিশ্ববিদ্যালয় থেকে বহিস্কৃত হন। এই সময়ই শেখ মুজিব গ্রেফতার হন এবং ১৯৫২ সালের ফেব্রুয়ারি মাসের আন্দোলনের সময় কারাগারে অনশন ধর্মঘট করেন।
ব্রুনাই
বুৎপত্তি
"আমরা বোর্নেই (ব্রুনেই বা বোর্নিও) দ্বীপে পৌঁছেছি, যেটি মালুচ থেকে প্রায়, এবং আমরা দেখতে পেলাম যে এটি পূর্বোক্তের চেয়ে কিছুটা বড় এবং অনেক কম। লোকেরা পৌত্তলিক এবং শুভবুদ্ধিসম্পন্ন মানুষ। তাদের রঙ অন্য ধরনের রঙের চেয়ে সাদা... এই দ্বীপে ন্যায়বিচার ভালভাবে পরিচালিত হয়..."
ঢাকা বিশ্ববিদ্যালয়ের ইতিহাস
আরবি হরফে বাংলা
১৯৪৮ সালে করাচিতে অনুষ্ঠিত নিখিল পাকিস্তান শিক্ষক সম্মেলনে পাকিস্তানের শিক্ষামন্ত্রী ফজলুর রহমান ইসলামী আদর্শের খাতিরে বাংলা ভাষার জন্য ‘আরবি হরফ’ গ্রহণের প্রস্তাব উত্থাপন করেন। বাংলায় আরবি হরফ প্রচলনের জন্য ড. মুহম্মদ শহীদুল্লাহ্‌কে নিয়োগ দেবার জন্য তাকে একটি পত্র প্রেরণ করা হয়। ড. শহীদুল্লাহ এই প্রস্তাব প্রত্যাখ্যান করেন। ১৯৪৯ সালের ১১ ডিসেম্বর ঢাকা বিশ্ববিদ্যালয় কলাভবন ও ইকবাল হলে ছাত্রদের প্রতিবাদসভা অনুষ্ঠিত হয়। পাকিস্তান সরকার এই চেষ্টা কিছুদিন যাবৎ করলেও পরে সফল হতে পারেননি।
বায়ান্নর ভাষা আন্দোলন
১৯৫২ সালের ২৬শে জানুয়ারি পাকিস্তানের প্রধানমন্ত্রী খাজা নাজিমুদ্দিন ঢাকায় নিখিল পাকিস্তান মুসলিম লীগের অধিবেশনে সভাপতির ভাষণে ঘোষণা করেন উর্দুই হবে পাকিস্তানের রাষ্ট্রভাষা, তখন ঢাকায় ছাত্রসমাজ এর প্রতিবাদে বিক্ষোভ করে। প্রতিবাদস্বরুপ ৩০শে জানুয়ারি ঢাকায় ছাত্র ধর্মঘট পালিত হয় এবং আতাউর রহমান খানের সভাপতিত্বে অনুষ্ঠিত সভায় আওয়ামী মুসলিম লীগ, যুবলীগ, ছাত্রলীগ, বিশ্ববিদ্যালয় সংগ্রাম পরিষদ, খিলাফতে রব্বানী পার্টির প্রতিনিধিদের নিয়ে ‘সর্বদলীয় কর্মপরিষদ’ গঠিত হয়। ৪ ফেব্রুয়ারি পুনরায় ছাত্র ধর্মঘট পালিত হয় এবং স্থির হয় ২১শে ফেব্রুয়ারি রাষ্ট্রভাষা দিবসরুপে পালিত হবে। ২০শে ফেব্রুয়ারি সন্ধায় নুরুল আমিন সরকার ঢাকায় ১৪৪ ধারা জারি করে। নবাবপুরে আওয়ামী লীগ অফিসে আবুল হাশিমের সভাপতিত্বে ১৪৪ ধারা না ভাঙ্গার সিদ্ধান্ত হয়। কিন্তু, বিশ্ববিদ্যালয় সংগ্রাম পরিষদ ১৪৪ ধারা ভঙ্গ করতে বদ্ধপরিকর ছিল। সংগ্রাম পরিষদের সভায় আবদুল মতিন, অলি আহাদ ও গোলাম মওলা ১৪৪ ধারা ভাঙ্গার পক্ষে ভোট দেন। ছাত্ররা ১০ জনের অসংখ্য দলে বিভক্ত হয়ে শৃঙ্খলার সঙ্গে ১৪৪ ধারা ভঙ্গের সিদ্ধান্ত নেয়। ২১ ফেব্রুয়ারি ছাত্ররা ১১৪ ধারা ভাঙ্গা শুরু করলে ছাত্রদের সাথে পুলিশের খন্ডযুদ্ধ শুরু হয়ে যায়। ও দিকে বিকাল তিনটার দিকে আইন পরিষদে বাজেট অধিবেশন শুরু হবার কথা ছিল। ছাত্ররা ভাষার দাবিতে পরিষদ ভবনের দিকে যেতে শুরু করে, কিন্তু পুলিশ বাধা দেয় ও একপর্যায়ে গুলি বর্ষন শুরু করে। প্রথম দফা গুলিতে রফিকউদ্দিন ও জব্বার নিহত হয়। দ্বিতীয় দফা গুলিতে ঢাকা বিশ্ববিদ্যালয়ের ছাত্র আবুল বরকত আহত হয় ও রাতে নিহত হন। ২২শে ফেব্রুয়ারি ঢাকা মেডিকেল কলেজ প্রাঙ্গনে গায়েবি জানাজা অনুষ্ঠিত হয় এবং ছাত্ররা এক বিরাট শোক শোভাযাত্রা বের করে। হাইকোর্ট ও কার্জন হলের মাঝামাঝি রাস্তায় পুলিশ ছাত্রদের বাধা দেয় এবং গুলি চালায়। এ সময় শফিউর রহমান ও রিকশাচালক আউয়াল নিহত হন। ২৩শে ফেব্রুয়ারি ছাত্ররা একটি শহীদ মিনার নির্মাণ করে। ২৪ ফেব্রুয়ারি সকালে অনানুষ্ঠানিক ভাবে শহীদ শফিউর রহমানে পিতা এবং ২৬শে ফেব্রুয়ারি আবুল কালাম শামসুদ্দিন আনুষ্ঠানিক ভাবে শহীদ মিনারের উদ্বোধন করেছিলেন। ইতিমধ্যে পুলিশ নিরাপত্তা আইনে আবুল হাশিম, আবদুল হামিদ খান ভাসানী, অধ্যাপক মুনীর চৌধুরী, অধ্যাপক অজিতকুমার গুহ, পুলিন দে, অধ্যাপক পৃথ্বিশ চক্রবর্তী, অলি আহাদ প্রমুখকে গ্রেফতার করে। নুরুল আমিন সরকার ভাষা আন্দোলনকারীদের ‘ভারতের চর’, ‘হিন্দু’, ‘কমিউনিস্ট’ ইত্যাদি আখ্যা দেয়।
বায়ান্ন পরবর্তী ১৯৫০-এর দশক
১৯৫৩ সালে ঢাকা ইউনিভার্সিটি স্টুডেন্টস ইউনিয়ন (ডাসু) নাম পরিবর্তন করে ঢাকা ইউনিভার্সিটি সেন্ট্রাল স্টুডেন্টস ইউনিয়ন (ডাকসু) করা হয়। ঢাকা বিশ্ববিদ্যালয়ের বিভিন্ন হল সংসদের বাৎসরিক নির্বাচনে গণতান্ত্রিক যুক্তফ্রন্ট গঠিত হয়। সেবারেই প্রথম মুসলিম লীগের অঙ্গ ছাত্র সংগঠন নিখিল পূর্ব পাকিস্তান ছাত্রলীগের মনোনীত প্রার্থীরা ঢাকা বিশ্ববিদ্যালয়ের প্রতিটি হল ইউনিয়ন ও ডাকসুর নির্বাচনে গণতান্ত্রিক যুক্তফ্রন্ট প্রার্থীদের নিকট শোচনীয়ভাবে পরাজিত হয়। সরকার ১৯৫৫ সালের ২১শে ফেব্রুয়ারি শহীদ দিবস পালনে বাধা দেয়। সেদিন কেউ হতাহত না হলেও এত অধিক সংখ্যক ছাত্রছাত্রীকে গ্রেফতার করা হয়েছিল যে ঢাকা কেন্দ্রীয় কারাগারে স্থান সংকুলান না হওয়ায় তাদের লালবাগ কেল্লায় অবস্থিত তদানীন্তন পুলিশ হেডকোয়ার্টারে তাঁবু খাটিয়ে আটক করে রাখা হয়েছিল। ১৯৫৭ সাল থেকে হামিদুর রহমান ও নভেরা আহমেদের চূড়ান্ত নকশা অনুসারে কেন্দ্রীয় শহীদ মিনার নির্মাণ শুরু হয়। ১৯৬৩ সালের ২১শে ফেব্রুয়ারি এর উদ্বোধন করা হয়। ঢাকা বিশ্ববিদ্যালয়ের উপাচার্য অধ্যাপক ড. মাহমুদ হুসাইনের নেতৃত্বে গঠিত কমিটি এর সার্বিক তত্ত্বাবধায়ন করেছিল।
ব্রুনাই
প্রাথমিক ইতিহাস
বিজয়পুরা নামে পরিচিত বসতিটি বৌদ্ধ শ্রীবিজয়া সাম্রাজ্যের একটি ভাসাল-রাজ্য ছিল এবং এটি বোর্নিওর উত্তর-পশ্চিমে অবস্থিত বলে মনে করা হয়েছিল যা ৭ম শতাব্দীতে বিকাশ লাভ করেছিল। এই বিকল্প শ্রীবিজয়া ব্রুনাইকে উল্লেখ করে, আরবি উৎসের কাছে "শ্রীবুজা" নামে পরিচিত ছিল। আরবি লেখক আল ইয়াকুবি ৮০০ সালে লিখেছিলেন যে মুসার রাজ্য (মুজা, যা পুরানো ব্রুনাই) চীনা সাম্রাজ্যের বিরুদ্ধে মেদ রাজ্যের (হয় মা-ই বা মাদজা-যেমন ফিলিপাইনের সাথে) জোটবদ্ধ ছিল। যার বিরুদ্ধে তারা যুদ্ধ করেছে। শ্রীবিজয়ায় ভারতীয় চোল আক্রমণের পর, দাতু পুতি সুমাত্রা এবং বোর্নিও থেকে কিছু ভিন্নমতের দাতুকে রাজা মাকাতুনাওয়ের বিরুদ্ধে বিদ্রোহে নেতৃত্ব দেন, যিনি ছিলেন চোল নিযুক্ত স্থানীয় রাজা বা সেরি মহারাজের বংশধর (চীনা রেকর্ড অনুযায়ী)। ভিন্নমতাবলম্বী এবং তাদের দল ফিলিপাইনের ভিসায়াস দ্বীপপুঞ্জের (শ্রীবিজয়ের নামে একটি দ্বীপপুঞ্জ) মাদজা নামে একটি নতুন দেশে শ্রীবিজয়াকে পুনরুজ্জীবিত করার চেষ্টা করেছিল। অগাস্টিনিয়ান ফ্রিয়ার রেভের মতে, ১০ ডাটাস পানায়ে এবং দক্ষিণ লুজনে অনেকগুলি শহর প্রতিষ্ঠা করে।
ঢাকা বিশ্ববিদ্যালয়ের ইতিহাস
১৯৫০-এর দশকে সমাবর্তন
১৯৫০ সালের ২৩শে ডিসেম্বর সমাবর্তন অনুষ্ঠানে ভাষণ দেন উপাচার্য ড. সৈয়দ মোয়াজ্জেম হোসেন। এই দশকে ১৯৫০, ৫২, ৫৪, ৫৫, ৫৭, ৫৮, ৫৯ সালে মোট সাতটি সমাবর্তন অনুষ্ঠিত হয়। ১৯৫২ সালের সমাবর্তনের তারিখ নির্দিষ্ট ছিল ২৪ ফেব্রুয়ারি, কিন্তু ২১শে ফেব্রুয়ারির ঘটনায় তা হতে পারেনি। সে বছর ১৭ই ডিসেম্বর সমাবর্তন অনুষ্ঠিত হয়।
ব্রুনাই
প্রাথমিক ইতিহাস
বোর্নিওতে একটি স্বাধীন রাজ্যের প্রথমদিকের চীনা থেকে প্রাপ্ত রেকর্ডগুলির মধ্যে একটি বনির শাসকের কাছ থেকে চীনা সম্রাটের কাছে ৯৭৭ খ্রিস্টাব্দের চিঠি যা কিছু পণ্ডিত বিশ্বাস করেন যে বোর্নিওকে উল্লেখ করা হয়েছে বলে। জাভানিজ-সুমাত্রান যুদ্ধ শুরু হওয়ার কারণে ব্রুনিয়ানরা শ্রীবিজয়া থেকে তাদের স্বাধীনতা পুনরুদ্ধার করে। ১২২৫ সালে, চীনা কর্মকর্তা ঝাও রুকুও জানান যে বনির বাণিজ্য রক্ষার জন্য ১০০টি যুদ্ধজাহাজ এবং রাজ্যে প্রচুর সম্পদ ছিল। মার্কো পোলো তার স্মৃতিকথায় বলেছেন যে গ্রেট খান বা মঙ্গোল সাম্রাজ্যের শাসক, "গ্রেট জাভা" আক্রমণ করার চেষ্টা করেছিলেন এবং ব্যর্থ হন যা ব্রুনিয়ান নিয়ন্ত্রিত বোর্নিওর ইউরোপীয় নাম ছিল। ১৩০০-এর দশকে চীনা ইতিহাস, নানহাই ঝি, রিপোর্ট করেছে যে ব্রুনাই সারাওয়াক এবং সাবাহ এবং সেইসাথে বুটুয়ান, সুলু, মা-ই (মিন্দোরো), মালিলু 麻裏蘆 (এর ফিলিপাইন রাজ্যগুলি আক্রমণ করেছে বা পরিচালনা করেছে) বর্তমান ম্যানিলা ), শাহুচং  沙胡重 (বর্তমান সিওকন), ইয়াচেন 啞陳 ( ওটন ), এবং 文杜陵 ওয়েন্ডুলিং (বর্তমান মিন্দানাও ), যা পরবর্তী সময়ে তাদের স্বাধীনতা পুনরুদ্ধার করে।
ঢাকা বিশ্ববিদ্যালয়ের ইতিহাস
১৯৬০-এর দশক
ষাটের দশকের শুরুতে আইয়ুব খানের সামরিক শাসনামলে ঢাকা বিশ্ববিদ্যালয়ের উন্নয়ন কাজ শুরু হয় উপাচার্য ড. মাহমুদ হোসেন ও আচার্য জেনারেল আযম খানের তত্ত্বাবধানে। ১৯২১ সালের পর এই প্রথম উন্নয়ন কার্য শুরু হয় ঢাকা বিশ্ববিদ্যালয়ে। এই সময়ই ১৯৫৮ সাল থেকে অসমাপ্ত অবস্থায় পড়ে থাকা কেন্দ্রীয় শহীদ মিনারের কাজ শেষ হয়। গভর্নর জেনারেল আযম খান ড. মাহমুদ হোসেনকে সভাপতি এবং অধ্যাপক মুনীর চৌধুরীকে সদস্য সম্পাদক করে যে কমিটি গঠন করে, সে কমিটির সুপারিশ ক্রমেই শহীদ মিনারের কাজ শেষ হয়। ১৯৬১ সালে পূর্ব পাকিস্তানে রবীন্দ্র জন্মশতবার্ষিকী পালনে বাধা দেওয়া হয়। কিন্তু আইয়ুব সরকারের সব ভয়ভীতি উপেক্ষা করে ঢাকা বিশ্ববিদ্যালয়ের ছাত্র শিক্ষকদের উদ্যোগে বিচারপতি মাহবুব মোর্শেদ ও অধ্যাপক খান সারওয়ার মোর্শেদের নেতৃত্বে গঠিত ডু কেন্দ্রিক রবীন্দ্র জন্মশতবার্ষিকী কমিটি মহাসমারোহে রবীন্দ্র জন্ম-শতবার্ষিকী উদ্‌যাপন করে।
ব্রুনাই
প্রাথমিক ইতিহাস
সেরা ভিসায়ান গায়করা প্রায়শই তাদের যোদ্ধা জাতির সদস্যও হন। যাইহোক, ইসলামিক ব্রুনাইয়ের শক্তি বোর্নিওতে অপ্রতিদ্বন্দ্বী ছিল না কারণ দক্ষিণে কুটাই নামক ভারতীয়দের দ্বারা প্রতিষ্ঠিত একটি রাজ্যে এটির একটি হিন্দু প্রতিদ্বন্দ্বী ছিল যাকে তারা পরাজিত করেছিল কিন্তু ধ্বংস করেনি। ফিলিপাইনে ব্রুনাইয়ের আধিপত্যকে দুটি ভারতীয় রাজ্য, সেবু এবং বুটুয়ানের রাজাহানেটস চ্যালেঞ্জ করেছিল যেগুলি কাকতালীয়ভাবে কুতাইয়ের সাথে মিত্র ছিল এবং ব্রুনাইয়ের নির্ভরতার সাথে যুদ্ধে লিপ্ত ছিল; সুলু এবং ম্যানিলা পাশাপাশি তাদের পারস্পরিক মিত্র, মাগুইন্দানাওয়ের সালতানাত। মাদজা-আস এবং দাপিতানের কেদাতুয়ানরাও ব্রুনাইয়ের বিরুদ্ধে যুদ্ধরত ছিল কারণ তারা মাগুইন্দানাও এবং টারনেট থেকে সংগঠিত ক্রমাগত মুসলিম আক্রমণের লক্ষ্যবস্তু ছিল, ওশেনিয়ার আশেপাশে অবস্থিত একটি পাপুয়া ভাষী রাজ্য যা মশলা উৎপাদনে একচেটিয়াভাবে সম্পদশালী হয়ে উঠেছিল। তবুও, ১৬ শতকের মধ্যে, ব্রুনাইয়ে ইসলাম দৃঢ়ভাবে প্রোথিত হয়েছিল এবং দেশটি তার বৃহত্তম মসজিদগুলির মধ্যে একটি তৈরি করেছিল। ১৫৭৮ সালে, একজন স্প্যানিশ ভ্রমণকারী অ্যালোনসো বেল্টরান এটিকে পাঁচ তলা লম্বা এবং জলের উপর নির্মিত বলে বর্ণনা করেছিলেন।
ঢাকা বিশ্ববিদ্যালয়ের ইতিহাস
১৯৬০-এর দশক
এই দশকেই পাকিস্তানের দুই অংশের জন্য পৃথক অর্থনীতি প্রবর্তনের প্রয়োজনীয়তাও ঢাকা বিশ্ববিদ্যালয়ের অর্থনীতিবিদরা প্রচার করতে থাকেন। ১৯৬২ সালে পাকিস্তানের পূর্ব অংশে প্রচন্ড ছাত্র বিক্ষোভের সূচনা ঘটে। ১৯৬২-৬৩ সালে ছাত্র বিক্ষোভ এমন আকার ধারণ করে যে সে বছর সর্বমোট ২৭ দিনের বেশি ক্লাস হয়নি। এই আন্দোলনের নেতৃত্বে ছিলেন ঢাকা বিশ্ববিদ্যালয়ের ছাত্রলীগ ও ছাত্র ইউনিয়নের মেনন ও মতিয়া গ্রুপের ছাত্রছাত্রীরা। ১৯৬২ সালের অক্টোবর মাসে আবদুল মোনায়েম খান পূর্ব পাকিস্তানের গভর্নর হয়ে আসেন ও ঢাকা বিশ্ববিদ্যালয়ের উপাচার্য ড. মাহমুদ হোসেন মোনায়েম খানের কথা মত ছাত্র আন্দোলন বন্ধে উদ্যোগ না নিয়ে পদত্যাগ করেন। এরপর ময়মনসিংহ কৃষি বিশ্ববিদ্যালয়ের উপাচার্য অধ্যাপক এম ওসমান গনি ঢাকা বিশ্ববিদ্যালয়ের উপাচার্য হয়ে আসেন। ঐ সময় আইয়ুব বিরোধী ছাত্র আন্দোলন দমন করার জন্য মোনায়েম খান ‘জাতীয় ছাত্র ফেডারেশন’ (এনএসএফ) নামে একটি সশস্ত্র ক্যাডার বাহিনী গঠন করে। এনএসএফ ১৯৬৩ সাল থেকে ঢাকা বিশ্ববিদ্যালয়ে এক ত্রাসের রাজত্ব কায়েম করেছিল। ১৯৬৬ সালে এনএসএফ সন্ত্রাসীরা অর্থনীতি বিভাগের শিক্ষক অধ্যাপক ড. আবু মাহমুদকে আহত করে। বিশ্ববিদ্যালয়ের ছাত্র ও শিক্ষক সমাজ এর বিরুদ্ধে প্রতিবাদ গড়ে তোলেন।
১৯৬০-এর দশকে সমাবর্তন
১৯৬০ সালের সমাবর্তন অনুষ্ঠিত হয় ১১ জানুয়ারি। এই সমাবর্তনের উপাচার্য ছিলেন বিচারপতি হামুদুর রহমান ও প্রধান অতিথি ছিলেন পাকিস্তানের সামরিক শাসক আইয়ুব খান। ১৯৬১ সালে সমাবর্তনে আচার্য ছিলেন লেফটেনেন্ট জেনারেল আযম খান। ১৯৬৪ সালের ২২ মার্চ সমাবর্তনে উপাচার্য ছিলেন অধ্যাপক ড. এম ওসমান গনি ও চ্যান্সেলর আবদুল মোনায়েম খান। ঢাকা বিশ্ববিদ্যালয়ের ইতিহাসে এবারই প্রথম কোন সমাবর্তনে আচার্য ও উপাচার্য উভয়ই ঢাকা বিশ্ববিদ্যালয়ের প্রাক্তন ছাত্র ছিলেন। কিন্তু, মোনায়েম খানের কাছ থেকে ডিগ্রি নিতে ছাত্র ছাত্রীরা অস্বীকার করলে এই সমাবর্তন পণ্ড হয়ে যায়। ১৯৭০ সালের ৮ই মার্চ পর্যন্ত ঢাকা বিশ্ববিদ্যালয়ে ৩৯তম সমাবর্তন হয়েছিলো, এটিই ছিলো পাকিস্তান আমলের সর্বশেষ সমাবর্তন; এরপর ১৯৭১ সালে মুক্তিযুদ্ধের কারণে কোনো সমাবর্তন হয়নি।
আগরতলা ষড়যন্ত্র মামলা
১৯৬৭ সালে আইয়ুব সরকার পূর্ব পাকিস্তানের কয়েকজন সামরিক ও বেসামরিক ব্যক্তির বিরুদ্ধে লেফটেন্যান্ট কর্নেল মোয়াজ্জেম হোসেনকে আসামি করে আগরতলা ষড়যন্ত্র মামলা করে। কয়েকদিন পর শেখ মুজিবুর রহমানকে প্রধান আসামি করা হয়। এই মামলার প্রতিক্রিয়ায় সমগ্র পূর্ব বাংলা ফেটে পড়ে এবং এই আন্দোলনের নেতৃত্ব দেয় ঢাকা বিশ্ববিদ্যালয়ের ১১ দফার ভিত্তিতে গঠিত সর্বদলীয় সংগ্রাম পরিষদ।
ঊনসত্তরের গণঅভ্যুত্থান
ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু)-সহ ছাত্র সংগ্রাম কমিটির পূর্ব বাংলার বিভিন্ন পর্যায়ের নেতৃবৃন্দ ঊনসত্তরে অত্যন্ত গুরুত্বপূর্ণ ভূমিকা পালন করেন। সে সময়ে ছাত্র সংসদের সহ-সভাপতি ছিলেন তোফায়েল আহমেদ। ঢাকা বিশ্ববিদ্যালয়ের বটতলা থেকে এই আন্দোলনের সূত্রপাত হয়। পূর্ব পাকিস্তান ছাত্রলীগ, পূর্ব পাকিস্তান ছাত্র ইউনিয়ন মেনন গ্রুপ, পূর্ব পাকিস্তান ছাত্র ইউনিয়ন মতিয়া গ্রুপ, ডাকসুর সহ-সভাপতি তোফায়েল আহমেদ ও সাধারণ সম্পাদক নাজিম কামরান চৌধুরী ১১ দফা কর্মসূচি প্রণয়ন করেন। পরে জাতীয় ছাত্র ফেডারেশনের একটি অংশও এতে যোগ দান করে। ১৯৬৯ সালে ৪ঠা জানুয়ারি এই কর্মসূচি ঘোষিত হয়। এরপর ১০জন ছাত্র নেতার সমন্বয়ে সর্বদলীয় ছাত্র সংগ্রাম পরিষদ গঠন করে আন্দোলন শুরু হয়।
ব্রুনাই
প্রাথমিক ইতিহাস
১৪ শতকে, জাভানিজ পাণ্ডুলিপি নগরক্রেতাগামা, ১৩৬৫ সালে প্রপাঞ্চ দ্বারা লিখিত, বরুণকে হিন্দু মাজাপাহিতের উপাদান রাষ্ট্র হিসাবে উল্লেখ করেছে, যাকে বার্ষিক ৪০টি কর্পূরের শ্রদ্ধা জানাতে হয়েছিল। ১৩৬৯ সালে, সুলু যেটি পূর্বে মাজাপাহিতের অংশ ছিল, সফলভাবে বিদ্রোহ করেছিল এবং তারপরে বনি আক্রমণ করেছিল এবং বোর্নিওর উত্তর-পূর্ব উপকূলে আক্রমণ করেছিল এবং তারপরে দুটি পবিত্র মুক্তা বস্তাসহ এর ধন ও সোনার রাজধানী লুট করেছিল। মাজাপাহিতের একটি নৌবহর সুলুসকে তাড়িয়ে দিতে সফল হয়, কিন্তু আক্রমণের পর বনি দুর্বল হয়ে পড়ে। ১৩৭১ সালের একটি চীনা প্রতিবেদনে বণিকে দরিদ্র এবং সম্পূর্ণরূপে মাজাপাহিত দ্বারা নিয়ন্ত্রিত বলে বর্ণনা করা হয়েছে।
ঢাকা বিশ্ববিদ্যালয়ের ইতিহাস
ঊনসত্তরের গণঅভ্যুত্থান
১৯৬৯ সালের ১৭ই জানুয়ারি ১৪৪ ধারা ভাঙ্গার ঘোষণা দেয়া হয়। এর প্রতিবাদে ১৮ই জানুয়ারি কর্মসূচি দেয়া হয়। ওই কর্মসূচিতে হামলা চালানো হয়েছিল। ২০শে জানুয়ারি এর প্রতিবাদে চানখাঁরপুল এলাকায় এক মিছিলে গুলিতে মারা যান আইয়ুব খান বিরোধী আন্দোলনের অন্যতম পথিকৃৎ ছাত্রনেতা মোহাম্মদ আসাদ। আসাদের মৃত্যুর প্রতিবাদে ২১শে জানুয়ারি কলাভবনে কর্মসূচি পালন করা হয়।
ব্রুনাই
প্রাথমিক ইতিহাস
১৫ শতকের সময়, বনি মাজাপাহিত থেকে বিচ্ছিন্ন হয়েছিলেন এবং তারপরে ইসলাম গ্রহণ করেছিলেন।এভাবে ব্রুনাইয়ের স্বাধীন সালতানাতে রূপান্তরিত হয়।ব্রুনাই একটি হাশেমি রাষ্ট্রে পরিণত হয় যখন তিনি মক্কার আরব আমির শরীফ আলীকে তার তৃতীয় সুলতান হওয়ার অনুমতি দেন। পণ্ডিতরা দাবি করেন যে ব্রুনাই সালতানাতের ক্ষমতা ১৫ এবং ১৭ শতকের মধ্যে শীর্ষে ছিল, এর ক্ষমতা উত্তর বোর্নিও থেকে দক্ষিণ ফিলিপাইন (সুলু) পর্যন্ত এবং এমনকি উত্তর ফিলিপাইন (ম্যানিলা) পর্যন্ত বিস্তৃত ছিল যা ব্রুনাই আঞ্চলিক অধিকারের মাধ্যমে অন্তর্ভুক্ত করেছিল যা রাজকীয় বিয়ের মাধ্যমে সম্পন্ন। রাজনৈতিক কারণে, মায়নিলার ঐতিহাসিক শাসকরা ব্রুনাইয়ের সালতানাতের শাসক গোষ্ঠীগুলির সাথে আন্তঃবিবাহের মাধ্যমে ঘনিষ্ঠ জ্ঞানগত সম্পর্ক বজায় রেখেছিলেন, কিন্তু ময়নিলার উপর ব্রুনাইয়ের রাজনৈতিক প্রভাব সামরিক বা রাজনৈতিক শাসনে প্রসারিত বলে মনে করা হয় না। ব্রুনাইয়ের মতো বৃহৎ থ্যালাসোক্র্যাটিক রাজ্যের (সামুদ্রিক রাজ্য) তাদের প্রভাব বিস্তার করার জন্য এবং মায়নিলার মতো স্থানীয় শাসকদের জন্য আভিজাত্যের প্রতি তাদের পারিবারিক দাবিকে শক্তিশালী করতে সাহায্য করার জন্য আন্তঃবিবাহ ছিল একটি সাধারণ কৌশল। সুলতান বলকিয়াহ ম্যানিলা এবং সুলুকে জয় করার সময় ব্রুনাইয়ের ক্ষমতাকে সর্বাধিক পরিমাণে প্রসারিত করেছিলেন যদিও তিনি চেষ্টা করেছিলেন কিন্তু ভিসায়াস দ্বীপপুঞ্জ জয় করতে ব্যর্থ হন যদিও সুলতান বলকিয়াহ নিজে একজন ভিসায়ান মায়ের বংশধর ছিলেন এবং তিনি সুলতান রাগাম নামে পরিচিত ছিলেন। " দ্য সিংগিং ক্যাপ্টেন", তার শক্তিশালী বাদ্যযন্ত্রের কণ্ঠস্বর ছিল একটি বৈশিষ্ট্য যা তিনি তার ভিসায়ান বংশ থেকে উত্তরাধিকারসূত্রে পেয়েছিলেন যেহেতু ভিসায়ানরা সাংস্কৃতিকভাবে গান গাওয়ার প্রতি আচ্ছন্ন ছিল, সেরা ভিসায়ান গায়করা প্রায়শই তাদের যোদ্ধা জাতির সদস্যও হন। যাইহোক, ইসলামিক ব্রুনাইয়ের শক্তি বোর্নিওতে অপ্রতিদ্বন্দ্বী ছিল না কারণ দক্ষিণে কুটাই নামক ভারতীয়দের দ্বারা প্রতিষ্ঠিত একটি রাজ্যে এটির একটি হিন্দু প্রতিদ্বন্দ্বী ছিল যাকে তারা পরাজিত করেছিল কিন্তু ধ্বংস করেনি।ফিলিপাইনে ব্রুনাইয়ের আধিপত্যকে দুটি ভারতীয় রাজ্য, সেবু এবং বুটুয়ানের রাজাহানেটস দ্বারাও চ্যালেঞ্জ করা হয়েছিল যেগুলি কাকতালীয়ভাবে কুতাইয়ের সাথে মিত্র ছিল এবং ব্রুনাইয়ের নির্ভরতার সাথে যুদ্ধে লিপ্ত ছিল; সুলু এবং ম্যানিলা পাশাপাশি তাদের পারস্পরিক মিত্র, মাগুইন্দানাওয়ের সালতানাত। মাদজা-আস এবং দাপিতানের কেদাতুয়ানরাও ব্রুনাইয়ের বিরুদ্ধে যুদ্ধরত ছিল কারণ তারা মাগুইন্দানাও এবং টারনেট থেকে সংগঠিত ক্রমাগত মুসলিম আক্রমণের লক্ষ্যবস্তু ছিল, ওশেনিয়ার আশেপাশে অবস্থিত একটি পাপুয়া ভাষী রাজ্য যা মশলা উৎপাদনে একচেটিয়াভাবে সম্পদশালী হয়ে উঠেছিল।তবুও, ১৬ শতকের মধ্যে, ব্রুনাইয়ে ইসলাম দৃঢ়ভাবে প্রোথিত হয়েছিল এবং দেশটি তার বৃহত্তম মসজিদগুলির মধ্যে একটি তৈরি করেছিল। ১৫৭৮ সালে, একজন স্প্যানিশ ভ্রমণকারী অ্যালোনসো বেল্টরান এটিকে পাঁচ তলা লম্বা এবং জলের উপর নির্মিত বলে বর্ণনা করেছিলেন।
ঢাকা বিশ্ববিদ্যালয়ের ইতিহাস
ঊনসত্তরের গণঅভ্যুত্থান
১৯৬৯ সালের ২১শে ফেব্রুয়ারি স্বৈরাচার বিরোধী আন্দোলনে নতুন মাত্রা যোগ হয়। ঢাকা বিশ্ববিদ্যালয়ের ছাত্র-শিক্ষক কেন্দ্রে অধ্যাপক আবদুল হাইয়ের সভাপতিত্বে অনুষ্ঠিত এক সভায় ভাষা-ভিত্তিক জাতীয়তার সংগ্রাম চালিয়ে যাওয়ার পক্ষে দৃঢ় অভিমত ব্যক্ত করা হয়। গণঅভ্যুত্থানের প্রবল চাপে আইয়ুব খান ঘোষণা করেন যে, পরবর্তী প্রেসিডেন্ট নির্বাচনে তিনি আর প্রতিদ্বন্দ্বিতা করবেন না। ২২শে ফেব্রুয়ারি শেখ মুজিবুর রহমানসহ মামলার অভিযুক্তদের মুক্তি দেয়া হয়। ২৩শে ফেব্রুয়ারি সোহরাওয়ার্দী উদ্যানে শেখ মুজিবকে সংবর্ধনা দেয়া হয় এবং তোফায়েল আহমেদ তাকে "বঙ্গবন্ধু" উপাধিতে ভূষিত করেন।
ব্রুনাই
স্পেনের সাথে যুদ্ধ এবং পতন
বাম|থাম্ব|১৪০০ থেকে ১৮৯০ পর্যন্ত ব্রুনাইয়ের আঞ্চলিক ক্ষতি পর্তুগিজরা মালাক্কা দখল করলে ব্রুনাই সংক্ষিপ্তভাবে দক্ষিণ-পূর্ব এশিয়ায় প্রাধান্য বেড়ে যায় হয়ে এবং এর ফলে সেখানকার ধনী এবং শক্তিশালী কিন্তু বাস্তুচ্যুত মুসলিম উদ্বাস্তুদের আচেহ এবং ব্রুনাইয়ের মতো নিকটবর্তী সালতানাতে স্থানান্তরিত হতে বাধ্য করে। ব্রুনেয়ির সুলতান তখন ফিলিপাইনের হিন্দু টোন্ডো এবং মুসলিম ম্যানিলার মধ্যে একটি আঞ্চলিক দ্বন্দ্বে হস্তক্ষেপ করেন ম্যানিলার ব্রুনিয়ান বংশোদ্ভূত রাজা আচেকে টোন্ডোর বিরুদ্ধে প্রতিদ্বন্দ্বিতায় ব্রুনিয়ান নৌবাহিনীর অ্যাডমিরাল হিসাবে এবং ফিলিপাইনে ব্রুনিয়ান স্বার্থের প্রয়োগকারী হিসাবে নিযুক্ত করে। পরবর্তীকালে তিনি ম্যাগেলান অভিযানের সম্মুখীন হন যেখানে আন্তোনিও পিগাফেট্টা উল্লেখ করেন যে তার পিতামহ ব্রুনাইয়ের সুলতানের নির্দেশে আচে পূর্বে পুরাতন ধর্মের প্রতি বিশ্বস্ত এবং সালতানাতের কর্তৃত্বের বিরুদ্ধে বিদ্রোহ করার জন্য দক্ষিণ-পশ্চিম বোর্নিওর বৌদ্ধ শহর লুকে বরখাস্ত করেছিলেন। যাইহোক, ইউরোপীয় প্রভাব ধীরে ধীরে ব্রুনাইয়ের আঞ্চলিক ক্ষমতার অবসান ঘটায়, কারণ একটি সময়ে ব্রুনাই রাজকীয় উত্তরাধিকার নিয়ে অভ্যন্তরীণ কলহের কারণে পতনের শুরু হয়। ইউরোপীয় খ্রিস্টান শক্তির এই আক্রমণের মুখে, অটোমান খিলাফত আচেহকে একটি সংরক্ষিত রাজ্য বানিয়ে এবং স্থানীয় মুজাহিদিনদের শক্তিশালীকরণ, প্রশিক্ষণ ও সজ্জিত করার জন্য অভিযান প্রেরণ করে বিপর্যস্ত দক্ষিণ-পূর্ব এশীয় সালতানাতদের সাহায্য করেছিল। ম্যানিলা ওইডোর মেলচোর দাভালোসের অভিযোগের প্রমাণ হিসাবে তুর্কিরা নিয়মিতভাবে ব্রুনাইতে চলে যাচ্ছিল, যারা তার ১৫৮৫ সালের প্রতিবেদনে বলেছে যে তুর্কিরা প্রতি বছর সুমাত্রা, বোর্নিও এবং টেরনেটে আসছিল, লেপান্তোর যুদ্ধের পরাজিত প্রবীণরা সহ। হ্যাবসবার্গ স্পেনের বিরুদ্ধে ব্রুনাইকে সাহায্যকারী তুর্কিদের উপস্থিতি পরবর্তী ক্যাস্টিল যুদ্ধকে অটোমান-হ্যাবসবার্গ যুদ্ধের একটি অংশ করে তোলে।
ঢাকা বিশ্ববিদ্যালয়ের ইতিহাস
মুক্তিযুদ্ধ ও ঢাকা বিশ্ববিদ্যালয়
১৯৭১ সালে স্বাধীনতা সংগ্রামে ঢাকা বিশ্ববিদ্যালয় এক গুরুত্বপূর্ণ দলিল। একাত্তরে পাকিস্তান সশস্ত্রবাহিনী বাঙালি সৈনিক, বৈমানিক ও ছাত্রছাত্রীগণকে একই পর্যায়ভুক্ত করে আক্রমণ চালিয়েছিল। এই অপারেশনের নাম ছিল “অপারেশন সার্চলাইট”। এইচ আওয়ার নির্ধারিত হয়েছিল ২৬ মার্চ রাত ১ টা। ক্যান্টনমেন্ট থেকে সেনাবাহিনী প্রথম প্রতিরোধের সম্মুখীন হয় ফার্মগেটে। রাস্তায় পড়ে থাকা একটি বিশাল গাছ বাহিনীর গতিরোধ করে, রাস্তার পাশের এলাকা পুরানো গাড়ি আর স্টিম রোলার দিয়ে বন্ধ ছিল। ঢাকা বিশ্ববিদ্যালয়ের মুসলিম হলের ছাত্ররা হলের সামনে একটি বড় গাছের গুঁড়ি ফেলে রেখে সেনাবাহিনীকে বাধা দেয়। সকাল ৪টার মধ্যে বিশ্ববিদ্যালয় ভবনগুলো দখল করে নেয় তারা। ১৮ নং পাঞ্জাব, ২২ নং বেলুচ এবং ৩২ নং পাঞ্জাব রেজিমেন্টের বিভিন্ন ব্যাটালিয়ন নিয়ে গঠিত বিশেষ মোবাইল বাহিনী লেফটেন্যান্ট কর্নেল তাজের নেতৃত্বে স্বয়ংক্রিয় রাইফেল, ট্যাংক বিধ্বংসী রিকয়েললেস রাইফেল, রকেট লঞ্চার, মর্টার, ভারি ও হালকা মেশিনগানে সজ্জিত হয়ে ১৯৭১ সালের ২৫ মার্চ থেকে ২৭ মার্চ সকাল পর্যন্ত ঢাকা বিশ্ববিদ্যালয় ক্যাম্পাস ঘেরাও করে আক্রমণ, পাইকারি হত্যা, লুণ্ঠন, অগ্নিসংযোগ এবং ধ্বংসযজ্ঞ চালায়। ঐ রাতে দৈবক্রমে পাকিস্তানি আক্রমণ থেকে বেঁচে যাওয়া অধ্যাপক ড. মফিজুল্লাহ্ কবির তার ১৯৭১-৭২ সালের বার্ষিক রিপোর্টে লেখেন, ঐ রাতে ছাত্র সহ প্রায় ৩০০ ব্যক্তি বিশ্ববিদ্যালয় এলাকায় নিহত হয়। সেই সাথে ছিলেন বিশ্ববিদ্যালয়ের ১০ জন শিক্ষক ও ২৬ জন অন্যান্য কর্মচারী। নিহত শিক্ষকদের মধ্যে ছিলেন, ড. ফজলুর রহমান (মৃত্তিকাবিজ্ঞান বিভাগ), অধ্যাপক এ. আর. খান খাদিম (গণিত বিভাগ), অধ্যাপক শরাফত আলী, ড. গোবিন্দচন্দ্র দেব (প্রাক্তন প্রভোস্ট জগন্নাথ হল), অধ্যাপক মনিরুজ্জামান, ড. জ্যোতির্ময় গুহঠাকুরতা (প্রভোস্ট জগন্নাথ হল), অনুদ্বৈপায়ন ভট্টাচার্য, অধ্যাপক মুহম্মদ মুকতাদির (ভূতত্ত্ব) প্রমুখ। সবচেয়ে নারকীয় ঘটনা ঘটে জগন্নাথ হলে, সেই রাতে ৩৪ জন ছাত্র শুধু সেই হলেই নিহত হয়। ২৬ মার্চ রমনা কালীবাড়িও আক্রান্ত হয়। সেস্থলে নিহত হয় জগন্নাথ হলের ৫/৬ জন ছাত্র। হানাদার বাহিনী হত্যা করে মধুর ক্যান্টিন খ্যাত মধুসূদন দে’কেও (মধুদা)। মুক্তিযুদ্ধ কালীন পাকিস্তানি সৈন্যরা মধুর ক্যান্টিন ডিনামাইট দিয়ে উড়িয়ে দিতে শুরু করলে উর্দু বিভাগের শিক্ষক আফতাব আহমদ সিদ্দিকী খবর পেয়ে তাদের বাধা দেন এবং জানান যে এই ভবনেই ১৯০৬ সালে মুসলিম লীগ প্রতিষ্ঠিত হয়েছিল। ১০ নভেম্বর সশস্ত্র সৈন্যরা রোকেয়া হলে প্রবেশ করে এবং ত্রিশজন ছাত্রীর উপর নির্যাতন করে। তারা প্রভোস্টের বাংলোও অবরোধ করে রাখে।
ব্রুনাই
স্পেনের সাথে যুদ্ধ এবং পতন
ডান|থাম্ব|১৮৯০ সাল থেকে ব্রুনাই (সবুজ) এর সীমানা ১৫৭৮ সালের মার্চ মাসে, একটি নতুন স্প্যানিশ নৌবহর মেক্সিকো থেকে এসে ফিলিপাইনে বসতি স্থাপন করেছিল, ডি স্যান্ডে, ক্যাপিটান-জেনারেল নেতৃত্বে, তিনি ম্যানিলা থেকে ব্রুনাইয়ের উদ্দেশ্যে একটি অভিযানের আয়োজন করেছিলেন। এই অভিযানে ৪০০ জন স্প্যানিয়ার্ড এবং মেক্সিকান, ১,৫০০ ফিলিপিনো নেটিভ এবং ৩০০ জন বোর্নিয়ান ছিল। প্রচারণাটি ছিল অনেকের মধ্যে একটি, যার মধ্যে মিন্দানাও এবং সুলুতেও অ্যাকশন অন্তর্ভুক্ত ছিল। খ্রিস্টান পক্ষের জাতিগত গঠন বৈচিত্র্যময় ছিল কারণ এটি সাধারণত মেস্টিজোস, মুলাটোস এবং আমেরিন্ডিয়ান ( আজটেক, মায়ান এবং ইনকান ) দ্বারা গঠিত যারা মেক্সিকো থেকে একত্রিত এবং পাঠানো হয়েছিল এবং তাদের নেতৃত্বে ছিল স্প্যানিশ অফিসাররা যারা স্থানীয় ফিলিপিনোদের সাথে একসাথে কাজ করেছিল। দক্ষিণ-পূর্ব এশিয়া জুড়ে সামরিক অভিযানে। যদিও মুসলিম দিকটিও সমানভাবে বর্ণগতভাবে বৈচিত্র্যময় ছিল।স্থানীয় মালয় যোদ্ধাদের পাশাপাশি, অটোমানরা বারবার নিকটবর্তী আচেহতে সামরিক অভিযান পাঠিয়েছিল।অভিযানগুলো মূলত তুর্কি, মিশরীয়, সোয়াহিলি, সোমালি, সিন্ধি, গুজরাটি এবং মালাবারদের নিয়ে গঠিত। এই অভিযাত্রী বাহিনী ব্রুনাইয়ের মতো কাছাকাছি অন্যান্য সুলতানিতেও ছড়িয়ে পড়েছিল এবং কামান তৈরির সম্পর্কে নতুন যুদ্ধের কৌশল ও শিখিয়েছিল।
ঢাকা বিশ্ববিদ্যালয়ের ইতিহাস
মুক্তিযুদ্ধ ও ঢাকা বিশ্ববিদ্যালয়
একাত্তরের মার্চ মাসে ঢাকা বিশ্ববিদ্যালয়ের তৎকালীন উপাচার্য বিচারপতি আবু সাঈদ চৌধুরী জাতিসংঘের মানবাধিকার কমিশনের অধিবেশনে যোগদানের জন্য জেনেভা যান। সেখানে জেনেভার একটি পত্রিকায় দু’জন ঢাকা বিশ্ববিদ্যালয় ছাত্রের মৃত্যুসংবাদ দেখে বিচলিত হয়ে ২৫ মার্চ পূর্ব পাকিস্তান প্রাদেশিক শিক্ষাসচিবকে পাকিস্তান দূতাবাসের মাধ্যমে প্রেরিত এক পত্রে লেখেন, “আমার নিরস্ত্র ছাত্রদের উপর গুলি চালানোর পর আমার ভাইস চ্যান্সেলর থাকার কোন যুক্তিসঙ্গত কারণ নেই। তাই আমি পদত্যাগ করলাম”। ফলে মার্চের সেই কালরাত্রিতে ঢাকা বিশ্ববিদ্যালয় ছিল উপাচার্য বিহীন। পরে মুজিবনগর সরকার বিচারপতি সাঈদকে “প্রবাসী সরকারের বিশেষ প্রতিনিধি” হিসেবে নিয়োগ দেয়। পাকিস্তান বাহিনী রাজশাহী বিশ্ববিদ্যালয়ের তৎকালীন উপাচার্য ড. সৈয়দ সাজ্জাদ হোসায়েনকে তাদের কনভয়ে করে ঢাকায় নিয়ে এসে ১৯ জুলাই ঢাকা বিশ্ববিদ্যালয়ের উপাচার্যের পদে বসান। তাকে সহায়তা করেন ড. হাসান জামান, ড. মেহের আলি। স্বাধীনতার পর তিনজনই গ্রেফতার হন এবং মুক্তির পর দেশ ত্যাগ করেন। ঢাকা বিশ্ববিদ্যালয়ের অসংখ্য ছাত্রছাত্রী মুক্তিযুদ্ধে সরাসরি অংশগ্রহণ করেন। এদের অনেকেই পরবর্তীকালে বাংলাদেশ সেনাবাহিনীতে কমিশন লাভ করে। ঢাকা বিশ্ববিদ্যালয়ের অনেক শিক্ষক মুক্তিযুদ্ধকালীন মুজিবনগর যান এবং প্রবাসী সরকারে গুরুত্বপূর্ণ ভূমিকা পালন করেন।
বিশ্ববিদ্যালয়ে ধ্বংসযজ্ঞ চালাবার পরে টিক্কা খান ঢাকা বিশ্ববিদ্যালয়ের সকল বিভাগীয় প্রধানদের ২১ এপ্রিল ও সকল শিক্ষকদের ১ জুন কাজে যোগ দিতে বলেন। টিক্কা খান ২ আগস্ট থেকে সকল ক্লাস চালু করারও আদেশ জারি করেন। মুক্তিযুদ্ধের সঙ্গে সম্পৃক্ত থাকার অভিযোগে কয়েকজন শিক্ষককে গ্রেফতার করে ঢাকা ক্যান্টনমেন্টে বন্দি করা হয় এবং ইন্টারোগেশনের মাধ্যমে নির্যাতন করা হয়। এদের মধ্যে ছিলেন ড. আবুল খায়ের, ড. রফিকুল ইসলাম, কে এ এম সাদউদ্দিন, আহসানুল হক এবং এম শহীদুল্লাহ। টিক্কা খান অধ্যাপক মুনীর চৌধুরী, ড. নীলিমা ইব্রাহিম, ড. সিরাজুল ইসলাম চৌধুরী, ড. এনামুল হককে লিখিত ভাবে সতর্ক করে দেন। ড. আবু মোহাম্মদ হাবিবুল্লাহকে পদচ্যুত করা হয়।